Ambil tahu ganjaran, kedahsyatan doa Hari Arafah! Rugi jika waktu wukuf dibiar berlalu tanpa beribadat, mohon keampunan

MENJELANG Hari Raya Aidiladha, waktu yang paling ditunggu-tunggu oleh seluruh umat Islam adalah waktu wukuf di Arafah.

Mana tidaknya, waktu wukuf merupakan waktu terbaik dan paling mustajab untuk umat Islam berdoa.

Ini berpandukan kepada hadis daripada Nabi Muhammad SAW yang bermaksud: Sebaik-baik doa ialah doa yang dibaca pada hari Arafah. (Hadis diriwayatkan oleh Malik).

Menurut halaman Facebook Tabung Haji, tarikh umat Islam yang mengerjakan ibadat haji berwukuf di Padang Arafah bagi tahun 2023 adalah pada 27 Jun.

Tarikh tersebut jatuh pada hari Selasa dan seharusnya umat Islam khususnya di Malaysia mengambil peluang ini untuk berdoa pada waktu tersebut serta melakukan sebanyak mungkin ibadat.

Waktu wukuf bermula kira-kira jam 12.30 tengah hari (waktu Arab Saudi) iaitu sekitar jam 5.30 petang waktu Malaysia.

Sebagaimana kita ketahui bulan Zulhijjah merupakan antara bulan paling istimewa bagi umat Islam.

Umat Islam lain yang tidak melakukan ibadah haji digalakkan untuk berpuasa Hari Arafah pada 9 Zulhijjah. -Gambar hiasan AFP

Menerusi halaman Facebook Pejabat Mufti Wilayah Persekutuan, terdapat banyak kelebihan boleh diperoleh pada bulan ini yang tidak dijumpai pada bulan-bulan lain.

Berikut adalah keistimewaan Hari Arafah yang pada setiap 9 Zulhijjah dan sama-samalah kita manfaatkan peluang ini untuk meraih ganjaran yang telah dijanjikan Allah.

1. Sebahagian daripada rukun haji

Hari Arafah adalah penting kerana ia merupakan sebahagian daripada rukun haji.

Ibadah ini juga sangat signifikan dan adalah puncak haji di mana berkumpulnya jutaan jemaah dari segenap pelosok dunia.

Daripada Abdulrahman bin Ya’mur, bahawa Nabi Muhammad SAW bersabda: Maksudnya: Haji adalah Arafah. (Riwayat al-Tirmizi (814))

2. Hari kesempurnaan agama

Di Arafah, Rasulullah telah menyampaikan khutbah wada’ atau khutbah perpisahan.

Ia digelar ‘perpisahan’ kerana tidak lama setelah menyampaikan khutbah tersebut, baginda pun wafat.

Pada ketika itu, telah turunnya surah al-Maa’idah ayat ke-3 sebagai pernyataan telah sempurna dan lengkapnya ajaran Islam yang disampaikan Allah SWT melalui Rasulullah SAW:

Maksudnya: Pada hari ini telah Ku-sempurnakan untuk kamu agamamu dan telah Ku-cukupkan kepadamu nikmat-Ku dan telah Ku-redai Islam itu menjadi agama bagimu. (Al-Maa’idah: Ayat 3)

3. Hari Arafah adalah hari raya buat umat Islam

Daripada Uqbah Amir RA, bahawa Rasulullah SAW bersabda:

Maksudnya: Hari Arafah, hari Korban serta hari-hari Tasyriq (11, 12 dan 13 Zulhijjah) adalah hari raya kita orang Islam dan ia adalah hari makan dan minum. (Riwayat Abu Daud (20660), Tirmizi (704) dan al-Nasa’ie (2954)

4. Hari Arafah adalah hari penyaksian

Turut digelar sebagai hari penyaksian kerana pada hari tersebut, Allah mengambil perjanjian setia daripada zuriat Nabi Adam.

Sebagaimana sabda Rasulullah SAW maksudnya: Sesungguhnya Allah telah mengambil perjanjian setia di Arafah daripada zuriat yang berada dalam tulang belakang Nabi Adam, dan mengeluarkan zuriat itu di hadapannya seperti biji-bijian, kemudian Allah berkata kepada mereka dengan firmanNya, “Bukankah Aku Tuhan kamu?

Mereka menjawab: Benar (Engkaulah Tuhan kami) kami menjadi saksi”, yang demikian itu supaya kamu tidak berkata pada hari kiamat kelak: “Sesungguhnya kami adalah lalai (tidak diberi peringatan) tentang (hakikat tauhid) ini.

5. Kedahsyatan doa pada hari Arafah

Bukit Arafah dikenali sebagai tempat berdoa paling mustajab dan di situlah Nabi Muhammad SAW mengambil masa yang sangat lama untuk berdoa.

Menurut sumber, ada juga pendapat lain mengaitkan wukuf dengan wahyu yang diterima Nabi Ibrahim agar menyembelih anaknya, Nabi Ismail.

Daripada Abdullah bin ‘Amr, bahawa Nabi SAW bersabda.

Maksudnya: Sebaik-baik doa adalah doa pada hari Arafah. (Riwayat al-Tirmizi (3509))

Hari Arafah adalah hari pelepasan dari api neraka kerana pada hari ini keampunan dari Allah terbuka luas. -Gambar hiasan AFP

6. Ganjaran puasa Arafah

Berpuasa pada Hari Arafah adalah sunat bagi mereka yang tidak mengerjakan haji.

Ia adalah peluang keemasan bagi membersihkan diri daripada dosa yang telah dilakukan kerana ganjaran puasa pada hari tersebut menghapuskan dosa setahun sebelum dan selepas.

Daripada Abi Qatadah RA, bahawa Rasulullah SAW bersabda apabila ditanya tentang puasa pada hari Arafah.

Maksudnya: Puasa pada hari tersebut akan menghapuskan dosa setahun yang lalu dan akan datang. (Riwayat Muslim (1977))

7. Merupakan hari keampunan

Hari Arafah adalah hari pelepasan dari api neraka kerana pada hari ini keampunan dari Allah terbuka luas.

Gunakan peluang pada Hari Arafah untuk bertaubat dan memohon keampunan sebanyak-banyaknya.

Daripada Aisyah RA, bahawa Nabi SAW bersabda.

Maksudnya: Tidak ada satu hari yang lebih banyak dibebaskan hamba-Nya daripada api neraka melainkan pada hari Arafah. (Riwayat Muslim (2402))

***Bagi umat Islam yang tidak mengerjakan ibadah haji, ambil peluang dan kelebihan hari wukuf di Arafah ini untuk berdoa di tempat masing-masing.

Bagaimanapun, tiada dalil khusus had tempoh masa atau jam tertentu untuk berdoa sepanjang tempoh waktu berwukuf ini.

Selain meminta keampunan daripada Allah, ia merupakan waktu paling dekat untuk berdoa agar dimakbulkan.

Berikut adalah lima amalan lain yang dianjurkan pada hari Arafah:

a. Menggandakan zikir

b. Perbanyakkan sedekah

c. Gandakan amal ibadah

d. Perbanyakkan doa

e. Perbanyakkan istighfar

Dengan pelbagai keistimewaan ini, kita dianjurkan supaya memperbanyakkan amal soleh dan bertaubat kepada Allah.

Maka, rebutlah peluang dengan memperbanyakkan ibadah pada bulan Zulhijjah ini.

Semoga Allah memberi kita kekuatan dan kemudahan agar dapat melaksanakan amalan dengan tekun dan istiqamah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

waktu mustajab doa, waktu wukuf Malaysia, doa wukuf, amalan Hari Arafah, ibadah Haji, Hari Raya Korban, 9 Zulhijjah

Summary: <b>TERDAPAT</b> banyak amalan boleh dilakukan supaya kita peroleh ganjaran pahala berganda pada waktu wukuf.

Waktu wukuf di Arafah merupakan waktu paling mustajab untuk umat Islam berdoa dan memohon keampunan. -Gambar hiasan AFP


Rasa dah sedap tapi liat, rupanya salah potong! Mari belajar cara hiris daging dengan betul, baru senang nak masak

DAGING yang liat dan susah dikunyah boleh menyebabkan kita hilang selera makan walaupun ia dimasak dengan begitu sedap.

Tidak lain tidak bukan salah satu punca daging menjadi liat selepas dimasak adalah disebabkan teknik memotong daging yang salah.

Menurut portal hellodoktor, daging merupakan otot yang terdiri daripada gabungan gentian serat.

Gentian otot ini pula disatukan melalui tisu penghubung seperti kolagen dan juga elastin.

Memotong daging ketika masih beku lebih mudah.

Otot yang paling banyak bergerak, seperti pada bahagian paha atau bahu haiwan akan menghasilkan lebih banyak tisu penghubung dan gentian otot yang kasar.

Ia menjadikan daging di kawasan tersebut lebih liat dan perlu dimasak dengan menggunakan air seperti direbus.

Cara memotong yang betul amat penting agar daging cepat disediakan dan tidak liat setelah dimasak.

Berikut adalah dua saranan cara memotong daging yang betul:

1. Bekukan daging terlebih dahulu

Daging separa beku sebenarnya lebih mudah untuk dihiris.

Ia berikutan air dalam daging membeku dan mengkristal, menjadikannya lebih berstruktur (keras).

2. Potong daging melawan urat

Sebelum memotong lihat arah serat otot daging terlebih dahulu.

Jika arah serat otot memanjang, maka anda perlu memotong atau menghiris daging tersebut secara menegak dan begitulah sebaliknya.

Cara ini amat penting, lebih-lebih lagi untuk bahagian daging yang agak liat.

Ia boleh membantu daging untuk menjadi lebih empuk setelah siap dimasak nanti.

Warna putih bergaris merupakan urat daging.

Bagi mereka yang baru berjinak-jinak masuk ke dapur mungkin masih keliru untuk melihat arah urat pada daging.

Namun alah bisa tegal biasa, lama kelamaan pasti anda menjadi mahir dalam menentukan arah urat sebelum memotong.

Selain itu anda juga perlu tahu jenis atau bahagian daging yang sesuai dengan hidangan kerana ia juga salah satu faktor mempengaruhi hasil masakan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

urat daging, cara potong daging, daging korban, Hari Raya Korban, tip memasak

Summary: <b>ADA</b> cara yang betul untuk memotong daging supaya tidak menjadi liat.

Ada cara mudah untuk memastikan daging senang dipotong dan lembut ketika dimakan.


Sangat bermanfaat, senang hati akhirnya dapat petua cuci papan pemotong... Sental guna 4 bahan di dapur je!

PAPAN pemotong merupakan salah satu perkakas dapur yang cukup penting bagi proses penyediaan makanan.

Tidak kira sama ada jenis kayu atau plastik, papan pemotong akan berubah warna jika ia kerap digunakan.

Kebiasaannya ia akan meninggalkan kesan kotoran berwarna kuning dan hitam, tentu sekali ia 'menyakitkan' mata.

Papan pemotong yang kotor boleh dicuci menggunakan bahan di rumah.

Tapi kini anda tidak perlu risau kerana papan pemotong kesayangan dapat diselamatkan dengan teknik cucian yang betul.

Hanya menggunakan empat bahan yang ada di dapur, pengguna TikTok dengan akaun momihood berkongsi video kaedah mencuci papan pemotong agar kembali bersih dan cantik dipandang.

Bahan-bahan:

1. Limau nipis

2. Baking soda

3. Cuka putih

4. Garam

Baking soda dan cuka putih boleh digunakan untuk mencuci papan pemotong.

Langkah-langkah:

1. Bilas dengan air kemudian taburkan garam pada papan lalu ratakan pada seluruh permukaan.

2. Tabur baking soda lalu gosok seluruh permukaan papan.

3. Tuang cuka putih yang biasanya digunakan untuk masakan.

4. Untuk lebih efektif, gunakan limau nipis bag menanggalkan kotoran serta bau pada papan.

5. Bilas menggunakan air panas apabila warna hitam sudah tertanggal ketika menggosok.

Dalam video ditunjukkan, kotoran hitam pada papan pemotong yang kotor berjaya ditanggalkan.

Kaedah ini bukan sahaja berhasil, malah boleh menjimatkan wang kerana tidak perlu membeli papan yang baharu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

papan pemotong, cuci papan potong, bersihkan papan pemotong, tanggalkan kotoran degil

Summary: <b>TERDAPAT</b> kaedah mudah untuk mencuci papan pemotong supaya kelihatan lebih bersih.

Kotoran degil pada papan pemotong boleh ditanggalkan menggunakan bahan di rumah.


Semak 5 simptom ini, anda mungkin ada nomofobia jika langsung tak boleh berenggang dengan telefon pintar

TELEFON pintar kini bukan lagi sekadar alat komunikasi tetapi keperluan dalam dunia serba moden ini.

Malah, ia boleh menjadi peranti yang membantu menyelamatkan nyawa terutama ketika berlakunya bencana atau kecemasan di sekeliling kita.

Namun, tanpa kita sedari, penggunaan secara berlebihan boleh menyebabkan berlakunya ketagihan telefon bimbit.

Menurut Dr Ahmad Samhan di Twitter, ketagihan ini kadangkala dikenali sebagai nomofobia (takut hidup tanpa telefon bimbit) iaitu singkatan bagi no-mobile phone-phobia.

Bagi mengelakkan kesan negatif di masa hadapan, Dr Samhan menyenaraikan lima petanda yang boleh dijadikan panduan untuk dinilai semula oleh kita.

Manusia bergantung pada telefon menyebabkan ramai tidak mempunyai interaksi langsung dengan orang lain.

Tanda-tanda ketagihan telefon seperti:

1. Bermasalah menyelesaikan tugas di tempat kerja atau di rumah

Sekiranya anda berasa tugasan di rumah tidak dapat diselesaikan pada waktunya atau bekerja terlebih waktu ditetapkan, anda berkemungkinan menghidapi nomophobia.

Ia mungkin disebabkan anda banyak menghabiskan masa dengan berbual di aplikasi WhatsApp, atau bermain permainan video di telefon.

2. Mengasingkan diri daripada keluarga dan rakan-rakan

Anda terasa bahawa kehidupan sosial semakin teruk?

Jika melepak bersama kawan, anda sering tertinggal topik perbualan kerana kerap menggunakan telefon bimbit?

Ada rakan atau ahli keluarga menyatakan kebimbangan mengenai penggunaan telefon anda?

Kesemua ini membawa maksud bahawa anda telah mengasingkan diri daripada dunia sebenar.

Seorang nomofobia bimbang ketinggalan sebarang berita atau mesej sehingga membuatkan mereka tidak boleh tidur.

3. Menyembunyikan penggunaan telefon bimbit

Jika anda pernah menyelinap keluar ke tempat lain semata-mata untuk menggunakan telefon, atau menyembunyikan penggunaan telefon pintar daripada majikan dan keluarga, ini tanda anda mengalami ketagihan.

Seseorang yang 'obses' menggunakan telefon juga akan berasa jengkel atau naik angin sekiranya diganggu semasa menggunakan telefon.

4. Berasa takut jika ketinggalan

Tidak senang jika ketinggalan sebarang berita atau maklumat penting atau anda sering bangun malam hanya untuk memeriksa telefon juga merupakan tanda-tanda ketagihan telefon pintar.

5. Rasa takut, cemas atau panik jika tertinggal telefon

Anda akan berasa cemas atau panik jika telefon tidak berada bersama anda setiap masa.

Anda juga akan berasa hal yang sama sekiranya bateri telefon semakin berkurangan atau tidak dapat dihidupkan.

Jika mempunyai semua petanda di atas, ketahuilah anda mempunyai ketagihan dengan telefon!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

telefon pintar, nomofobia, ketagih telefon, tak boleh tidur

Summary: <b>TERDAPAT</b> lima petanda awal yang boleh dikesan sekiranya anda mengalami nomofobia.

Ramai yang menghidap nomofobia tanpa disedari.


Arab Saudi sambut Aidiladha Rabu, bila puasa Hari Arafah di Malaysia? Ini penjelasannya bagi yang keliru

UMUM mengetahui Hari Raya Aidiladha disambut oleh umat Islam pada setiap 10 Zulhijjah mengikut kalendar hijrah.

Sehari sebelum perayaan ini diraikan, mereka yang mengerjakan haji di Makkah akan berwukuf di Padang Arafah pada 9 Zulhijjah.

Justeru, Islam melarang umatnya yang mengerjakan haji untuk berpuasa pada hari tersebut untuk mengerjakan wukuf.

Sebaliknya bagi umat Islam lain yang tidak melakukan ibadah berkenaan, sangat digalakkan untuk berpuasa pada Hari Arafah iaitu pada 9 Zulhijjah.

Namun, untuk Aidiladha tahun ini terdapat kelompok masyarakat kita yang keliru sama ada puasa sunat ini perlu dilakukan mengikut tarikh Hari Arafah di Makkah atau di Malaysia.

Persoalan ini timbul apabila terjadinya perbezaan tarikh sambutan Aidiladha di Arab Saudi dengan di Malaysia dan beberapa negara lain.

Kemusykilan itu dijawab oleh Pegawai Agama Daerah Kota Setar, Datuk Syeikh Ahmad Faisol Omar menerusi satu video dimuat naik di akaun TikTok.

Mereka yang mengerjakan haji di Makkah akan berwukuf di Padang Arafah pada 9 Zulhijjah. -Gambar hiasan

Jawapan

Berdasarkan hukum feqah, disebabkan perbezaan matla’ (tempat terbit anak bulan), keputusan tarikh sambutan yang diperolehi mungkin sama dan adakalanya berbeza di antara negara-negara dunia.

Ini disebabkan berlaku perbezaan apabila ada beberapa kawasan boleh melihat terbitnya anak bulan, manakala ada beberapa tempat tidak dapat melihat anak bulan.

Sebagaimana berlaku pada tahun ini, terdapat perbezaan keputusan matla' di Arab Saudi dan Malaysia.

Pada tahun ini, tarikh 1 Zulhijjah di Malaysia telah ditetapkan pada hari Selasa (20 Jun 2023).

Terdapat perbezaan keputusan tarikh sambutan Aidiladha di mana matla' di Arab Saudi dan Malaysia dan negara lain tidak sama. -Gambar hiasan

Manakala di Arab Saudi dan beberapa negara lain yang sama dengannya, tarikh Zulhijjah telah ditetapkan pada hari Isnin (19 Jun).

Disebabkan tarikh 1 Zulhijjah jatuh pada hari berbeza, akan berlaku perbezaan tarikh Hari Raya Aidiladha yang mana bagi negara Arab Saudi ia jatuh pada Rabu (28 Jun)

Tarikh 10 Zulhijjah di Malaysia pula ditetapkan pada 29 Jun pada tahun ini iaitu bersamaan hari Khamis.

Berdasarkan perkiraan takwim ini, Hari Arafah di Arab Saudi akan berlaku pada Selasa (27 Jun) manakala di Malaysia pada Rabu (28 Jun) dan di sinilah timbulnya kemusykilan untuk berpuasa Hari Arafah.

Menurut para ulama, untuk berpuasa pada hari 9 Zulhijjah kita perlu berpuasa mengikut tempat matla' negara.

Syeikh Ahmad Faisol Omar

Justeru bagi tahun 2023, negara kita akan berpuasa Hari Arafah pada Rabu sedangkan pada hari tersebut di Arab Saudi sudah pun menyambut Aidiladha.

Dalam pada itu, Ustaz Faisol menegaskan bahawa kita perlu yakin dengan penjelasan diberikan oleh ulama-ulama.

Ini disebabkan yang membezakan tarikh itu adalah ikhtilaf matholiq iaitu perbezaan tempat terbitnya anak bulan.

Hari Wukuf merupakan kemuncak ibadah haji dan pada tahun ini dianggarkan tiga juta jemaah haji dari seluruh dunia akan berhimpun di Arafah bermula terbit fajar 9 Zulhijjah sehingga terbit fajar hari berikutnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

puasa Hari Arafah, keliru tarikh puasa, 9 Zulhijjah, penjelasan ulama, Aidiladha 2023, anak bulan, Syeikh Ahmad Faisol Omar

Summary: <b>TERDAPAT</b> kekeliruan berlaku berkaitan puasa sunat Arafah di Malaysia.

Umat Islam lain yang tidak melakukan ibadah haji digalakkan untuk berpuasa Hari Arafah pada 9 Zulhijjah. -Gambar hiasan AFP


Tak tergamak pura-pura pejam mata, suami ‘stay up’ buat kerja rumah waktu isteri tidur... Lelaki ini kongsi tip senangkan hati bidadari

MENGURUSKAN hal rumah tangga bukanlah satu hal mudah.

Apatah lagi sekiranya bebanan kerja-kerja di rumah hanya dilakukan oleh si isteri yang juga bergelar ibu.

Jadi, adalah lebih baik sekiranya pasangan turun mengambil bahagian dalam menguruskan tugasan walaupun sibuk bekerja mencari rezeki.

Sebagaimana dikongsikan Abdul Muiez di Facebook, dia bercerita bagaimana cara untuk si suami dapat membantu isteri di rumah setiap malam.

“Pukul 11 malam saya akan segera menutup laptop. Cepat-cepat masuk ke dapur untuk cuci pinggan mangkuk dalam sinki. Benda wajib yang saya perlu basuh setiap hari ialah tujuh bekas makanan.

Suami isteri perlu saling bantu membantu dalam menguruskan kerja-kerja membersihkan kawasan rumah.

“Selesai kerja di dapur, saya bersihkan ruang tamu. Kalau bersepah, saya kemas dan kalau perlu vakum saya akan buat.

“Kemudian, saya akan keringkan baju yang dibasuh menggunakan dryer. Apabila pakai baju sukan, ya memang tak perlu digosok tapi perlu dibasuh. Baju sukan ada dua tiga helai sahaja. Itulah yang perlu digilirkan.

“Sekitar pukul 12 lebih, saya masuk bilik. Buat apa yang patut dan tidur sekitar pukul 1 atau 2 pagi. Itulah kejutan yang saya boleh buat untuk isteri,” ujarnya dalam hantaran itu.

Memahami bahawa ia bukanlah tugasan isterinya seorang, Muiez juga meluahkan rasa simpatinya terhadap suri hatinya itu.

Jelasnya yang merupakan seorang pendidik, isterinya terpaksa bangun seawal pukul 5 pagi untuk menyediakan sarapan dan bekal makanan buat dia dan anak-anak.

Isterinya yang tidur seawal pukul 9 malam ini kemudiannya akan mengejutkan dia dan anak-anak menjelang Subuh untuk bersiap ke tempat kerja dan sekolah.

Para suami boleh menggembirakan hati isteri dengan membantu mereka di rumah.

“Masak apa yang patut untuk dibuat bekal anak-anak dan sediakan sarapan. Setakat ini, tak pernah lagi anak-anak tidak bersarapan sebelum ke sekolah.

“Kemudian, sediakan baju untuk semua. Baju sekolah pagi, sekolah petang semua dah disusun dan dimasukkan dalam beg masing-masing. Anak-anak hanya perlu angkat dan masukkan dalam kereta.

“Pakaian dalam dryer dikeluarkan, dan dilipat jika perlu. Kalau ada yang perlu digosok seperti tudung anak, dia akan buat.

“Setiap hari pukul 5.45 pagi kami dikerah bangun tidur. Setiap orang sudah tahu giliran mandi. Habis mandi, pakaian sudah siap tersedia. Termasuklah pakaian saya. Dan begitulah rutinnya setiap hari,” katanya lagi.

Tegas Muiez, dia bagaimanapun bukanlah seorang suami yang ingin dilihat baik apabila membuat hantaran mengenai usahanya membantu isteri.

"Kalau begitu rutin harian isteri, tegarkah saya pura-pura tidur untuk tidak membuat apa-apa kerja? Tak tergamak," katanya.

Setiap pasangan perlu menghargai usaha suami atau isteri yang berhempas pulas demi keluarga.

Menurut Muiez dia sekadar mahu berkongsi idea kepada para suami agar turut sama mengambil bahagian melakukan kerja rumah.

Muiez juga kerap berkongsi di media sosial tentang betapa efisyen isterinya menguruskan hal rumah tangga.

“Kadang-kadang dia merungut juga. Selalu saya tulis pasal diri dia di Facebook. Malu katanya, macam la orang lain tak buat.

“Saya jawab mudah saja. Kalau tak suami sendiri yang tulis mengenai isteri, siapa lagi? Tak ada doa paling tinggi yang saya minta dekat Allah, melainkan masukkan isteri saya ke dalam syurga,” doa Mueiz kepada isterinya kesayangannya itu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

suami bantu isteri, isteri mithali, kisah rumah tangga, uruskan rumah tangga bersama, tanggungjawab suami isteri

Summary: <b>TUGASAN</b> melakukan kerja rumah perlu dilakukan bersama-sama oleh setiap pasangan.

Setiap pasangan perlu bekerjasama dalam menguruskan tugasan di rumah.


Sedapnya kulit lembu masak lemak! Raya Haji dah dekat, mari belajar cara bersihkan dengan mudah sampai jadi belulang

MASIH ramai yang tidak tahu bahawa kulit lembu atau belulang antara bahagian yang boleh dimakan.

Teksturnya yang kenyal seakan jeli namun rasanya hampir sama dengan perut lembu menjadikan belulang mendapat permintaan tinggi dalam kalangan penggemarnya.

Walaupun kedengaran janggal bagi rakyat di negara ini, namun masyarakat Jawa sudah pun menjadikan belulang antara makanan tradisi mereka.

Bahagian kulit lembu yang diproses dan disejuk bekukan ini bagaimanapun sudah boleh didapati di beberapa pasaraya.

Kulit lembu boleh didapati di kebanyakan pasaraya.

Namun bagi mereka yang ingin cuba menghasilkannya sendiri di rumah, Hayati Hamgalim berkongsi kaedah dan petua di Facebook.

Cara-caranya:

1. Cari bahagian kulit lembu yang lebih tebal supaya tidak hangus semasa proses membakar.

2. Sapu garam pada bahagian lapisan belah dalam kulit lembu.

3. Jemur kulit lembu selama seminggu supaya kering dengan baik.

4. Bakar bahagian atas dan bawah kulit lembu dengan sempurna menggunakan dapur gas atau kayu api

5. Selepas proses membakar selesai, rendam kulit lembu supaya ia kembali kembang.

6. Kikis lemak dan kulit lembu sehingga bersih.

7. Rebus bahagian kulit yang sudah bersih selama enam hingga lapan jam.

8. Sekiranya masih terdapat lemak dan kulit, boleh teruskan mengikis selepas proses merebus agar kulit tidak berbau.

9. Potong dadu kulit lembu yang siap diproses.

10. Simpan di bahagian sejuk beku.

Kulit lembu perlu dijemur selama seminggu.

Menurut Hayati, proses ini sememangnya sedikit renyah dan memerlukan ketelitian dan kesabaran tinggi.

Namun, ia merupakan satu usaha berbaloi apabila dimakan kelak malah kulit lembu ini mampu bertahan selama enam bulan hingga satu tahun di dalam peti sejuk.

Antara menu kulit lembu dicadangkan oleh Hayati yang sedap dimasak adalah tumis kicap pedas, gulai kuning, sambal, masak lemak cili api dan ungkep.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

kulit lembu, makanan tradisi Jawa, masak lemak cili api, resipi kulit lembu, belulang

Summary: <b>PENIAGA</b> kongsi cara memproses kulit lembu supaya boleh disimpan lama.

Kulit lembu atau belulang boleh dibuat masak lemak cili api.


Hutang tak habis bayar tapi dapat panggilan haji... Mana yang patut diberi keutamaan?

IBADAT haji (termasuk umrah) adalah suatu kewajipan ke atas setiap muslim kerana ia merupakan salah satu daripada lima rukun Islam.

Setiap muslim dipertanggungjawab untuk menunaikannya sekurang-kurangnya sekali seumur hidup.

Kewajipan ibadat yang agung ini adalah berdasarkan firman Allah SWT dalam Surah Ali-Imran, ayat 97.

Maksud: Dan Allah mewajibkan manusia mengerjakan ibadat Haji dengan mengunjungi Baitullah iaitu sesiapa yang mampu sampai kepadanya.

Terdapat lima syarat kewajipan bagi melaksanakan ibadat haji:

1. Islam

2. Baligh

3. Berakal

4. Merdeka (jiwa dan raga kita dari pengabdian diri kepada manusia atau harta benda tetapi hanya mengabdikan diri kepada Allah).

5. Berkemampuan

Setiap muslim dipertanggungjawab untuk menunaikan haji sekurang-kurangnya sekali seumur hidup.

Namun apa yang dimaksudkan dengan kemampuan itu?

Secara istilah, ia bermaksud mampu melaksanakan ibadat haji sama ada secara langsung atau tidak.

Imam al-Nawawi menjelaskan bahawa istito’ah (kemampuan) itu terbahagi kepada dua jenis:

1. Kemampuan secara langsung

a. Kenderaan

b. Bekalan

c. Aman dan selamat perjalanan

d. Sihat tubuh badan

e. Mampu melakukan perjalanan

2. Kemampuan secara tidak langsung

Ia bermaksud seseorang mukallaf yang memiliki harta yang mencukupi untuk mengupah orang lain mengerjakan haji bagi pihaknya, sama ada semasa dia masih hidup atau selepas dia meninggal dunia.

Ini kerana dia sendiri tidak berupaya melakukannya disebabkan tua, berpenyakit dan seumpamanya.

Dalam menjelaskan berkenaan bekalan sebagai salah satu kriteria kemampuan secara langsung, Imam al-Nawawi menyebutkan bahawa hendaklah harta dan kewangannya ada untuk nafkah ahli keluarga di bawah tanggungannya.

Ia hendaklah cukup selama tempoh dia menunaikan haji termasuk juga sejumlah harta untuk melangsaikan hutang sama ada segera atau bertangguh.

Oleh itu, timbul isu adakah boleh seseorang yang masih mempunyai hutang dengan pihak tertentu untuk melaksanakan haji atau umrah?

Penceramah bebas, Dr Hadi.

Bagi menjawab persoalan ini, hendaklah difahami bahawa hutang boleh dikategorikan kepada dua iaitu:

1. Hutang yang perlu dilangsai segera

a. Berkenaan hal ini, Imam al-Nawawi menjelaskan yang mana maksudnya: “Jika dia masih ada hutang yang perlu dilangsaikan dengan segera, sedangkan dia mampu melaksanakannya, maka pemberi hutang berhak menghalangnya daripada musafir.

Sebaliknya jika dia termasuk daripada golongan yang sukar kerana kesempitan hidup dan tidak memiliki sesuatu yang dituntutnya. Ketika itu, harus dia bermusafir tanpa izinnya.”

2. Hutang bertangguh

a. Jika hutang itu bersifat bertangguh, boleh ia bermusafir tanpa menjelaskannya terlebih dahulu. Tetapi sunat baginya tidak keluar musafir sehingga diwakilkan kepada seseorang yang boleh melangsaikan hutangnya ketika ketiadaannya. [al-Idoh, halaman 49-50]

Sehubungan itu, sekiranya seseorang itu mempunyai hutang yang bertangguh dan tidak perlu dilangsaikan dengan segera, maka dia diharuskan untuk menunaikan haji atau umrah.

Ia berdasarkan kaedah menyebut: “Menggabungkan perlaksanaan dua maslahah itu lebih utama daripada membatalkan salah satu daripada keduanya.”

Kesimpulannya, seseorang yang mempunyai hutang yang banyak dengan pelbagai pihak hendaklah mempunyai sejumlah harta yang memadai untuk nafkah tanggungan di rumah, keperluan diri ketika di perantauan dan juga untuk membayar hutang sedia ada bagi melayakkan dia mengerjakan haji atau umrah di Mekah.

***Dr. Nur Mohammad Hadi Zahalan (Hadi Almaghribi) ialah penceramah bebas dan selebriti TV Al-Hijrah dan boleh diikuti di laman Instagram dan Facebook

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

masalah berhutang, haji atau umrah, hukum tunaikan haji, Dr Hadi Zahalan, hukum haji tapi berhutang

Summary: <b>PENJELASAN</b> mengenai sekiranya seseorang masih mempunyai hutang dengan pihak tertentu boleh melaksanakan haji atau umrah.

Dr Hadi menjelaskan mengenai hukum menunaikan haji namun masih menanggung hutang. -Gambar hiasan


Nak cantik sekelip mata, sanggup tepek merkuri... Ambil tahu 5 perkara ‘basic’ kalau nak wajah sihat tanpa cela

MEMILIKI kulit yang cantik sudah menjadi ukuran bagi standard kecantikan (beauty standard) pada hari ini.

Tidak hanya wanita, golongan lelaki juga terkejar-kejar untuk tampil dengan wajah tanpa cela.

Namun ramai mengambil jalan ‘singkat’ hingga ada yang sanggup menggunakan produk mengandungi merkuri demi mendapatkan kulit cantik.

Kesan jangka memang kulit boleh kelihatan cantik, namun di kemudian hari ia akan rosak dan besar kemungkinan mengundang jerawat.

Dr Samhan berkongsi tip mencantikkan kulit dengan mudah.

Sebenarnya ada tip mudah yang boleh diamalkan untuk kulit cantik seperti dikongsikan seorang doktor viral, Dr Ahmad Samhan.

Sebelum itu jom ketahui petanda jika anda ada masalah kulit!

1. Masalah jerawat yang teruk

2. Jangkitan Mikrobiom pada kulit

3. Tompokan kering

4. Kulit yang merengsa atau meradang

5. Muncul tahi lalat secara tiba-tiba

6. Urat tersimpul (Vena varikosa)

Ini lima tip mudah untuk kulit cantik menurut Dr Samhan seperti yang ditulisnya dalam bebenang ciapan di Twitter:

1. Banyak minum air kosong

Hidrasi adalah kunci utama.

Maka anda perlulah lebih banyak minum air kosong kerana ia sudah tentu tinggi dengan oksigen yang sangat diperlukan untuk elak dehidrasi.

Pun begitu, jangan memaksa untuk minum lebih daripada 10 gelas air kosong sehari.

Cukup sekadar lapan gelas sahaja setiap hari sesuai dengan saranan pakar supaya kulit anda kekal cantik dan sihat.

2. Elak minum alkohol dan kafein

Elakkan minuman yang kurang baik terutama beralkohol dan berkafein kerana ia bukan sahaja akan meningkatkan risiko dehidrasi malah boleh merosakkan kulit anda.

Alasannya, minuman-minuman sebegini berisiko untuk menjejaskan organ dalaman terutama buah pinggang dan hati.

Apabila dua organ ini terjejas, maka toksin punca kulit rosak tidak dapat dibuang.

3. Cuci sisa mekap sebelum tidur

Ini kerana mekap atau alat solek yang melekat pada kulit dalam tempoh waktu terlalu lama boleh membuat liang pori pada kulit anda tersumbat lantas terkumpul minyak, debu dan pelbagai kotoran lain.

4. Eksfoliasi

Kaedah pembuangan atau pengelupasan sel kulit mati (eksfoliasi) amat penting untuk menyingkirkan kulit yang tidak lagi diperlukan supaya ia dapat digantikan dengan kulit lebih baharu, cantik dan sihat.

5. Pakai pelindung matahari setiap hari

Terutama jika anda kerap berada di luar rumah, anda perlu sentiasa menggunakan krim, losyen atau ubat pelindung matahari agar radiasi daripada sinar ultra ungu matahari (UV) tidak dapat menembusi kulit.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

tip kulit cantik, kaedah mencantikkan kulit, bahan merkuri, Dr Samhan

Summary: <b>DOKTOR</b> kongsi cara mudah dapatkan kulit cantik tanpa bahan merkuri.

Terdapat cara mudah bagi mendapatkan kulit cantik tanpa bahan merkuri.


Usah tuding jari salahkan isteri jika belum dapat anak... Encik suami pun boleh jadi punca, mungkin sperma tak berkualiti

CERITA tentang pasangan yang sudah lama berkahwin namun diuji dengan kesukaran untuk mendapatkan cahaya mata sering dipaparkan di media sosial.

Jika sebelum ini kaum hawa sering 'dipetik' kononnya menjadi punca utama kegagalan untuk menimang anak, kini persepsi itu sudah mula berubah.

Menerusi pelbagai inovasi dan teknologi dalam bidang perubatan, masalah juga dikesan daripada si suami sekiranya kualiti dan kuantiti sperma mereka menurun.

Justeru kaum adam perlu peka tentang punca kualiti air mani terjejas seperti yang dikongsikan seorang doktor perubatan dan pengasas kepada syarikat berkaitan pemakanan kesihatan, Dr Raihana Ismail.

Lima perkara boleh menyebabkan kuantiti dan kualiti air mani lelaki menjadi rendah dan tidak baik:

1. Demam panas

Sewaktu suhu badan meningkat, banyak sperma mati pada bulan tersebut

Kilang telur (testis) lelaki mengambil masa dua bulan (64 atau 65 hari) untuk menghasilkan sperma baharu.

2. Berbasikal

Duduk dalam jangka masa lama atas seat (tempat duduk) basikal boleh menjejaskan kualiti air mani.

Ia berlaku apabila peranium (kawasan berbentuk berlian di antara vagina atau faraj dan dubur) ditekan menyebabkan saraf pudendal tersumbat.

3. Objek panas

Meletakkan benda panas seperti laptop di atas paha berhampiran kawasan testis boleh mengurangkan kesuburan lelaki.

4. Telefon bimbit dalam poket

Meletakkan telefon bimbit sama ada di poket sisi tepi atau belakang boleh menyebabkan kualiti air mani berkurang.

5. Seluar ketat

Pemakaian seluar yang ketat menyebabkan testis tidak dapat ‘bernafas’ menyebabkan aliran darah di kawasan tersebut tidak lancar.

Oksigen tidak dapat sampai ke kawasan testis menyebabkan kesukaran untuk menghasilkan sperma baharu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

air mani sikit, sperma tidak berkualiti, masalah alat kelamin, pejuang TTC

Summary: <b>PAKAR</b> kongsi punca terjadinya masalah sperma menjadi kurang berkualiti.

Terdapat banyak punca menyebabkan berlakunya masalah air mani menjadi kurang berkualiti.


“Love dan dua orang lidi” - Anak asyik dapat surat cinta tapi dah koyak buang, cuma sayang mama seorang sebab selalu masak

COMEL dan menghiburkan! Begitulah reaksi kebanyakan netizen selepas seorang ibu berkongsikan kisah anak kembarnya yang mendapat surat cinta daripada rakan sekelas.

Anaknya baru sahaja berusia 6 tahun dan bersekolah di tadika Kemas tetapi salah seorang daripada mereka sudah pandai menolak ‘cinta’ seorang kanak-kanak perempuan.

Bercerita kepada mStar, ibu kepada pasangan kembar berkenaan, Siti Fatihah Ngahdimin berkata, dia gemar mendengar cerita anak kembarnya setiap kali mereka pulang dari sekolah.

Maklumlah, ada sahaja celoteh yang dikongsikan termasuk mendapat surat cinta daripada seorang kanak-kanak perempuan.

Lokman dan Hakim semasa baru lahir dan selepas boleh berjalan.

Bagaimanapun, hanya Muhammad Nur Lokman sahaja yang sering menerima surat cinta berbanding adik kembarnya Muhammad Nur Hakim.

“Baru-baru ni Lokman cakap dapat surat cinta daripada rakan perempuan di kelasnya.

“Adik dia pun pernah cakap yang ada budak perempuan suka Lokman,” katanya.

Dia yang ingin mengetahui isi kandungan surat tersebut bagaimanapun berasa hampa kerana anaknya sudah mengoyak dan membuang surat itu.

<svg height="50px" version="1.1" viewbox="0 0 60 60" width="50px" xmlns="https://www.w3.org/2000/svg" xmlns:xlink="https://www.w3.org/1999/xlink"><g fill="none" fill-rule="evenodd" stroke="none" stroke-width="1"><g fill="#000000" transform="translate(-511.000000, -20.000000)"><g><path d="M556.869,30.41 C554.814,30.41 553.148,32.076 553.148,34.131 C553.148,36.186 554.814,37.852 556.869,37.852 C558.924,37.852 560.59,36.186 560.59,34.131 C560.59,32.076 558.924,30.41 556.869,30.41 M541,60.657 C535.114,60.657 530.342,55.887 530.342,50 C530.342,44.114 535.114,39.342 541,39.342 C546.887,39.342 551.658,44.114 551.658,50 C551.658,55.887 546.887,60.657 541,60.657 M541,33.886 C532.1,33.886 524.886,41.1 524.886,50 C524.886,58.899 532.1,66.113 541,66.113 C549.9,66.113 557.115,58.899 557.115,50 C557.115,41.1 549.9,33.886 541,33.886 M565.378,62.101 C565.244,65.022 564.756,66.606 564.346,67.663 C563.803,69.06 563.154,70.057 562.106,71.106 C561.058,72.155 560.06,72.803 558.662,73.347 C557.607,73.757 556.021,74.244 553.102,74.378 C549.944,74.521 548.997,74.552 541,74.552 C533.003,74.552 532.056,74.521 528.898,74.378 C525.979,74.244 524.393,73.757 523.338,73.347 C521.94,72.803 520.942,72.155 519.894,71.106 C518.846,70.057 518.197,69.06 517.654,67.663 C517.244,66.606 516.755,65.022 516.623,62.101 C516.479,58.943 516.448,57.996 516.448,50 C516.448,42.003 516.479,41.056 516.623,37.899 C516.755,34.978 517.244,33.391 517.654,32.338 C518.197,30.938 518.846,29.942 519.894,28.894 C520.942,27.846 521.94,27.196 523.338,26.654 C524.393,26.244 525.979,25.756 528.898,25.623 C532.057,25.479 533.004,25.448 541,25.448 C548.997,25.448 549.943,25.479 553.102,25.623 C556.021,25.756 557.607,26.244 558.662,26.654 C560.06,27.196 561.058,27.846 562.106,28.894 C563.154,29.942 563.803,30.938 564.346,32.338 C564.756,33.391 565.244,34.978 565.378,37.899 C565.522,41.056 565.552,42.003 565.552,50 C565.552,57.996 565.522,58.943 565.378,62.101 M570.82,37.631 C570.674,34.438 570.167,32.258 569.425,30.349 C568.659,28.377 567.633,26.702 565.965,25.035 C564.297,23.368 562.623,22.342 560.652,21.575 C558.743,20.834 556.562,20.326 553.369,20.18 C550.169,20.033 549.148,20 541,20 C532.853,20 531.831,20.033 528.631,20.18 C525.438,20.326 523.257,20.834 521.349,21.575 C519.376,22.342 517.703,23.368 516.035,25.035 C514.368,26.702 513.342,28.377 512.574,30.349 C511.834,32.258 511.326,34.438 511.181,37.631 C511.035,40.831 511,41.851 511,50 C511,58.147 511.035,59.17 511.181,62.369 C511.326,65.562 511.834,67.743 512.574,69.651 C513.342,71.625 514.368,73.296 516.035,74.965 C517.703,76.634 519.376,77.658 521.349,78.425 C523.257,79.167 525.438,79.673 528.631,79.82 C531.831,79.965 532.853,80.001 541,80.001 C549.148,80.001 550.169,79.965 553.369,79.82 C556.562,79.673 558.743,79.167 560.652,78.425 C562.623,77.658 564.297,76.634 565.965,74.965 C567.633,73.296 568.659,71.625 569.425,69.651 C570.167,67.743 570.674,65.562 570.82,62.369 C570.966,59.17 571,58.147 571,50 C571,41.851 570.966,40.831 570.82,37.631"></path></g></g></g></svg>

View this post on Instagram

A post shared by mStar (@mstaronlineofficial)

Namun anaknya sempat memberi gambaran mengenai surat itu yang hanya mempunyai lukisan gambar hati bersama dua 'orang lidi'.

“Lokman cakap dia tak tulis... dia tak pandai tulis, dia lukis gambar love dengan orang lidi dua.

“Pada masa sama dia bandingkan lukisan tu dengan gambar yang dilukis adik kembarnya. Surat tu pun dia suruh Hakim koyak dan buang,” ceritanya.

Menyedari Lokman tidak sepatutnya bertindak sedemikian, dia yang berasal dari Port Dickson, Negeri Sembilan menitipkan kata-kata nasihat buat kedua-dua kembar berkenaan.

ARTIKEL BERKAITAN: Rasa 'cinta' murid tahun 3 terbongkar, pelajar senior jumpa surat tercicir dalam van, “Walaupun kau coklat, aku tetap suka kau”

ARTIKEL BERKAITAN: Ibu demam terkejut, bapa mengamuk anak darjah 3 dapat surat cinta lukisan adegan ranjang, diintai murid lelaki di tandas

“Saya cakap tak baik koyak buang macam tu. Cakap elok-elok, surat tu simpan dan bagi pada saya supaya dapat tengok isi kandungan.

“Iyalah, dia cakap banyak kali terima surat daripada budak yang sama.

“Saya pun pernah bertanya pada dia sama ada suka atau tidak pada kawannya itu, tetapi ayatnya mengejutkan... abang tak suka, perempuan yang abang suka mama saja sebab mama masakkan makanan untuk abang,” ujarnya.

Menurut wanita berusia 31 tahun itu lagi, perwatakan Lokman yang lembut, mudah mengalah dan tekun apabila membuat sesuatu perkara mungkin menjadikannya ‘popular’ di kelas.

Apabila borak dan dengar kembar bercerita ada sahaja ayat yang mencuit hati. Tapi kalau bergaduh sampai luka setiap 30 minit.

SITI FATIHAH

Tambahan pula percakapannya perlahan dan sopan serta seorang yang lurus.

Manakala Hakim pula bertentangan sikapnya dengan suara lebih lantang tetapi pandai ambil hati, memuji serta gemar melawak.

“Paling best sebab kedua-duanya rajin tolong saya kemas rumah, angkat kain baju dan jaga adik,” katanya.

Mengimbau kenangan semasa hamil pasangan kembar itu, dia yang berniaga online menjual baju bundle kanak-kanak berkata, anak pertamanya itu dilahirkan ketika usia kandungan mencecah 36 minggu.

Siti Fatihah bersama suami dan anak-anaknya.

“Ada buat imbasan tapi masa tu, Hakim menyorok di belakang abangnya... jadi tak perasan. Lagipun saya alahan teruk sampai kurus dan perut tak besar.

“Imbasan terakhir baru tahu yang saya hamil anak kembar. Kepala Lokman dah turun bawah kemudian nampak kepala Hakim sedang melintang bawah rusuk kanan. Ingatkan ada ketumbuhan tapi nampak tulang belakang dia.

“Doktor sahkan kembar pada Rabu, esoknya masuk wad dan bersalin pada Jumaat,” ujarnya lanjut.

Baginya, mempunyai anak kembar adalah pengalaman paling manis dan menggembirakan.

Namun, tidak dinafikan anak kembar mempunyai ragam yang tersendiri selain asyik bergaduh.

“Apabila borak dan dengar kembar bercerita ada sahaja ayat yang mencuit hati. Tapi kalau bergaduh sampai luka setiap 30 minit... kasut yang sama pun boleh gaduh.

“Tapi paling sebak semasa kita naik kereta jenis Kancil, mereka tetap seronok dan sayang keretanya... sempit pun tak kisah,” luahnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

kembar lelaki, anak kembar, ragam anak kembar, surat cinta, cinta monyet, kisah masyarakat

Summary: <b>MEMPUNYAI</b> anak kembar pastinya lebih menggembirakan kerana suasana di rumah pasti meriah.

Lokman dan Hakim baru berusia enam tahun dan bersekolah tadika.


Nak tinjau kapal karam, tiba-tiba ular laut paling berbisa di dunia lalu depan mata... Nampak ‘mesra’ tapi ancam nyawa!

kapal karam, Titanic, ular paling berbisa, ular laut Belcher, selam skuba, Pulau Bidong

Summary: <b>PENEMUAN</b> ular berkenaan bagaimanapun dianggap sebagai satu pengalaman yang paling berharga.

Mims Ahmad berkongsi pengalaman ketika menyelam skuba dekat Pulau Bidong, Terengganu. -Gambar @Ohmyganung


Jiwa isteri terseksa, terpaksa hadap ‘drama’ cinta tak jadi... Rupanya suami suka kakak tapi kahwin adik - “Dia pernah bagi bunga, luah perasaan”

INGIN menyayangi dan disayangi merupakan lumrah manusia.

Namun kadang kala perasaan itu tidak berbalas atas sebab-sebab tertentu.

Seperti yang dilalui wanita ini, suami yang disayangi mempunyai perasaan pada kakak kandungnya bahkan pernah meluahkan perasaan dan memberi bunga.

Baginya, hal yang diketahui pada awal perkahwinan kira-kira empat tahun lalu tidak ingin diingati.

Luahan yang dibuat seorang wanita mengejutkan warga maya.

Pun begitu, suaminya seakan tidak boleh melupakan apa yang pernah berlaku walaupun mereka sudah mempunyai seorang cahaya mata.

Mana tidaknya, setiap kali ada perjumpaan keluarga pasti suaminya akan mengelak.

Terkini, suaminya keluar rumah tanpa sepatah kata sejurus keluarganya datang berziarah di rumah.

"Malam tadi pertama kali keluarga saya datang rumah untuk melawat anak saya dan tak sampai seminit, suami terus keluar... tak tahu pergi mana.

ARTIKEL BERKAITAN: “Saya rasa hilang keistimewaan” - Isteri rimas dapat adik ipar asyik menempel, paling tak tahan siap tidur dengan suami

ARTIKEL BERKAITAN: Wanita enggan beri anak kepada kakak ipar mandul akhirnya dicerai suami 'anak mak' - “Dia tak ada zuriat, aku yang kena”

"Masa keluarga datang, dia tak salam dan keluar rumah pun macam tu saja tanpa kata apa-apa," luah wanita tanpa identiti itu.

Katanya sikap suaminya berubah selepas perasaan yang diluahkan pada kakaknya tidak berbalas.

"Dia jadi macam tu sebab pada awal perkahwinan saya dapat tahu dia ada hati pada kakak saya... pernah bagi bunga, luahkan perasaan tapi kakak saya tak layan.

"Jadi semenjak itu, hubungan dia dengan kakak dingin. Dia kerap moody dan buat perangai apabila bersama dengan keluarga saya terutama apabila kakak ada.

Jika saya, saya lebih rela undur diri sebab hati dengan perasaan ni kita tak nampak.

WARGA MAYA

"Tebal dah muka saya setiap kali sertai perjumpaan keluarga. Risau dengan perangai dia, sebab dia tak boleh nampak kakak saya," kongsinya lagi.

Sepanjang tempoh perkahwinan, pasti ada sahaja ragam yang dilakukannya seperti tidak makan bersama apabila perjumpaan keluarga mahupun pulang awal daripada majlis.

Kadang kala dia akan membuat muka masam, menjeling atau tidak bersalaman dengan ahli keluarga.

"Saya diamkan hal ini sebab masa tu baru kahwin, saya niat nak lupa dan maafkan serta mulakan hidup baru, lagipun sekarang saya ada anak," tambah wanita ini.

Warga maya meninggalkan pandangan masing-masing di ruangan komen.

Pernah terdetik hati untuk berpisah, dia bagaimanapun menyatakan bahawa suaminya tidak pernah culas memberi nafkah selain melayannya dan anak dengan baik.

Bukan itu sahaja, suaminya juga seorang yang ringan tulang dan rajin membuat kerja rumah serta tidak melepak dan tidak merokok.

"Dia tak pernah tak bagi nafkah, rajin buat kerja rumah, tak melepak, tak merokok... dia berkerjaya cuma gagal uruskan kewangan saja.

"Kami baru berkahwin tiga tahun setengah dan anak berumur setahun lebih.

Perasaan cinta yang ditolak pasti memberi kesan mendalam pada sesiapa sahaja.

"Takkan sebab dia moody saya kena bercerai sedangkan dari segi nafkah dan lain-lain okay," luahnya.

Perkongsiannya itu mendapat pelbagai reaksi netizen dan kebanyakannya memilih untuk 'mengundur diri'.

Bagi mereka suami wanita tersebut mencintai kakaknya.

"Tolong sedar, yang ada dalam hati dia... kakak awak. Walaupun sakit tapi itu kenyataan. Hargai diri awak.

"Jika saya, saya lebih rela undur diri sebab hati dengan perasaan ni kita tak nampak tapi kesannya lama nak pulih.

"Tolong fikir diri awak. Orang yang dia cinta, dia suka bukan awak walaupun selembut mana dia cakap sumpah sayang awak," ujar beberapa netizen.

Bagaimanapun, sebilangan pelayar lagi beranggapan bahawa suaminya cuba membuang perasaan dan melupakan apa yang pernah berlaku.

Namun mengambil masa yang lama kerana melibatkan hati dan perasaan.

"Dia tengah berjuang nak buang perasaan pada kakak tu. Bagi dia ruang dan masa, dia pun tahu perasaan tu salah tapi bukan senang nak buang perasaan tu,"demikian pandangan warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

suami suka kakak ipar, kisah suami isteri, kisah rumah tangga, cinta tiga segi

Summary: <b>WANITA</b> saksi perangai suami pelik selepas luah perasaan pada kakak.

Mengetahui suami mempunyai perasaan pada kakak sendiri pasti menyedihkan. -Gambar hiasan


Pernah fikir ‘nego’ tambang dengan pemandu e-hailing? Anda boleh buat begitu dengan inDrive... Mudah, jimat dan selamat

KETIKA ini, semua perkhidmatan boleh diakses hanya menerusi hujung jari.

Salah satunya adalah perkhidmatan e-hailing yang memudahkan seseorang menempah kenderaan untuk membawanya ke destinasi yang ingin dituju dengan kadar tambang tertentu.

Di Asia Tenggara, jelas sekali perkhidmatan e-hailing sedang berkembang dengan begitu pesat.

Ini sekali gus menandakan peningkatan mobiliti di mana ia perlu bergerak seiring untuk memperkasakan komuniti dengan menyediakan akses yang lebih luas kepada perkhidmatan yang sebelum ini tidak dapat dicapai.

Secara tidak langsung, ia menandakan satu perkembangan yang positif dalam konteks meningkatkan penggunaan pengangkutan awam dan dalam masa yang sama mewujudkan peluang untuk meraih pendapatan.

Namun begitu, dalam kerancakan perkhidmatan e-hailing yang wujud ketika ini, pengguna bergelut dengan kadar tambang yang dikenakan dan dalam masa yang sama, pemandu turut merungut mengenai kadar komisen yang tinggi.

inDrive membolehkan penumpang dan pemandu merunding secara terus mengenai tambang perjalanan yang dipersetujui.

Isu-isu ini diburukkan lagi dengan kekurangan persaingan yang sihat antara penyedia perkhidmatan e-hailing.

Menyedari perkara tersebut, inDrive tampil menjadi penyedia perkhidmatan e-hailing yang menawarkan pengalaman berbeza kepada pengguna.

Menurut data inDrive, penumpang di pusat bandar Kuala Lumpur cenderung untuk menggunakan perkhidmatan mereka bagi perjalanan pergi dan balik dari hab pengangkutan seperti stesen kereta api, LRT, MRT dan Monorel.

Data yang diperoleh antara Januari hingga Jun 2022 menunjukkan kira-kira 9.84 peratus daripada jumlah perjalanan dibuat dari lokasi berkenaan, manakala kira-kira 8.57 peratus jumlah perjalanan dibuat pada waktu puncak.

inDrive tampil jadi solusi terbaik

Aktif di 614 bandar dan di 47 negara termasuk beberapa negara di Asia Tenggara, inDrive merupakan aplikasi mobiliti kedua paling banyak dimuat turun di seluruh dunia.

Sejarah inDrive bermula apabila pemandu teksi di Yakutsk, bandar paling sejuk di dunia, bertindak sebagai kartel untuk menaikkan harga tambang dan para pelajar di bandar tersebut bergabung mewujudkan hab media sosial untuk menghubungkan penumpang dan pemandu. Ini menarik tumpuan Ketua Pegawai Eksekutif inDrive, Arsen Tomsky yang memandang tinggi idea tersebut dan mula menubuhkan inDrive. Sejak titik permulaannya, tujuan inDrive adalah untuk "memperjuangkan keadilan".

Seiring dengan misi memperjuangkan keadilan, inDrive bukan sahaja menjadi pilihan solusi terbaik untuk penumpang dan pemandu, malah tampil sebagai penyedia perkhidmatan e-hailing yang lain dari yang lain dengan mengenengahkan konsep ketelusan, kebebasan memilih dan keadilan kepada pengguna.

Ketua Pegawai Eksekutif inDrive, Arsen Tomsky.

Berikut adalah fakta-fakta menarik yang anda perlu tahu tentang inDrive:

1) Beroperasi menggunakan model unik iaitu penetapan harga peer-to-peer (berbanding dengan penetapan harga berasaskan algoritma). Ciri ini membolehkan penumpang dan pemandu merunding secara terus mengenai tambang perjalanan yang dipersetujui.

2) Ini bermakna penumpang boleh 'tawar-menawar' (negosiasi), kemudian memilih pemandu berdasarkan rating, masa ketibaan dan model kereta mereka.

3) Pemandu pula boleh memilih permintaan perjalanan yang sesuai kerana mereka mempunyai akses kepada maklumat lengkap untuk setiap permintaan, termasuk destinasi dan tambang yang ditawarkan.

4) Pemandu bebas menerima, menolak atau berunding harga semula dengan permintaan pengguna.

5) inDrive mengenakan fi terhadap pemandu yang jauh lebih rendah daripada kebanyakan pesaingnya, jadi pemandu memperoleh lebih banyak bahagian dalam pendapatan mereka.

6) inDrive turut menyediakan fungsi keselamatan terkini termasuk pilihan berkongsi GPS dan perjalanan waktu nyata bersama kenalan di telefon pintar sepanjang menaiki kenderaan.

inDrive boleh dimuat turun di Google PlayStore, Apple App Store dan Huawei AppGallery.

Dengan inDrive, andalah penentu harga untuk perjalanan anda.

Tawarkan harga yang menguntungkan anda berserta pemandu berdasarkan laluan dan mula berjimat untuk kos perjalanan!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

mStarklik23, inDrive, solusi e-hailing rerbaik, tawar menawar harga,

Summary: <b>INDRIVE</b> mengenengahkan konsep ketelusan, kebebasan memilih dan keadilan kepada pengguna.


Tragedi Aidiladha, kereta tiba-tiba terbakar! Isteri berjaya keluar sebelum pintu terkunci sendiri, barang lain hangus

DALAM kegembiraan mahu pulang ke kampung halaman untuk menyambut Hari Raya Aidiladha, pasangan suami isteri ini berdepan dengan detik cemas apabila kereta yang dinaiki mereka terbakar secara tiba-tiba.

Berkongsi cerita dengan mStar, pemilik kenderaan yang hanya mahu dikenali sebagai Sham berkata, kejadian berlaku pada Rabu malam ketika dia dan isterinya, Norzuliana, berhenti seketika di sebuah restoran untuk membeli makanan.

"Ketika itu sekitar pukul 10.15 malam. Kami berdua dari Bandar Penawar menuju ke kampung di Pontian, Johor. Dalam perjalanan, kami berhenti untuk membeli makanan dekat Pasir Gudang.

Pihak bomba turut tiba di lokasi kejadian.

"Saya turun sementara isteri menunggu dalam kereta. Tak sampai 10 minit dekat kedai, isteri call beritahu kereta terbakar. Saya ingatkan kereta orang lain tapi tetap berlari menuju ke tempat parkir.

"Terkejut bila tengok kereta sendiri sedang terbakar. Orang yang ada dekat situ pun bantu saya padamkan api dengan alat pemadam api (fire extinguisher).

"Saya dah tembak tiga alat pemadam api tapi tak berhasil... akhirnya reda tengok kereta sendiri terbakar depan mata. Memang tak boleh buat apa-apa," ujar pemuda berusia 26 tahun ini.

ARTIKEL BERKAITAN: Abah tengah mandi terkejut anak lelaki bakar Proton Exora! Senyap-senyap ambil pemetik api, cucuh kain selimut kereta

ARTIKEL BERKAITAN: Bermula bau hangit, gadis kongsi detik cemas kereta tiba-tiba terbakar nyaris ragut nyawa 6 sekeluarga - “Biarlah ada seorang teman pemandu”

Katanya, meskipun sedih kereta model Nissan Latio yang digunakan selama tiga tahun itu terbakar sekelip mata, namun dia bersyukur kerana isterinya sempat menyelamatkan diri.

"Isteri tengah tengok telefon bimbit sementara tunggu saya beli makanan. Tiba-tiba alarm berbunyi dan dia nampak api di bahagian enjin.

"Tak fikir panjang, dia terus keluar kereta. Mujur isteri pantas bertindak sebab bila api dah marak, kereta itu auto-lock. Tak boleh bayangkan kalau dia lambat sedikit.

Bahagian dalam kereta Sham yang rentung.

"Saya nak selamatkan beg baju yang ada baju raya dan barang-barang pun tak boleh sebab kereta terkunci," ujarnya lagi.

Sham berkata, pihak bomba tiba di lokasi kejadian tidak lama kemudian dan dia bersama isteri dijemput oleh saudara mara untuk meneruskan perjalanan ke kampung.

"Sekarang ini pihak bomba sedang jalankan siasatan. Namun menurut siasatan awal, berkemungkinan punca kebakaran adalah kerana fius atau litar pintas pendawaian.

Saya anggap ini dugaan buat kami. Mungkin ada rezeki lain yang lebih baik selepas ini.

SHAM

"Selepas pihak bomba selesai dengan siasatan, saya perlu buat laporan kepada pihak polis pula.

"Buat masa ini, kami gunakan motosikal sahaja untuk bergerak selepas satu-satunya kereta yang ada dah rentung. Saya anggap ini dugaan buat kami. Mungkin ada rezeki lain yang lebih baik selepas ini.

"Saya bersyukur nyawa kami masih dipanjangkan. Tak dapat bayangkan kalau ia terbakar ketika kami sedang memandu di atas jalan raya," ujarnya lagi.

Sham menganggap apa yang berlaku sebagai ujian.

Sham dalam pada itu menambah, perkongsian yang dibuat di media sosial mengenai kejadian yang menimpanya dan isteri antara lain bertujuan untuk memberi peringatan kepada orang lain agar lebih berwaspada terutama apabila mahu membuat perjalanan yang jauh.

"Sebelum pulang ke kampung atau mahu membuat perjalanan yang jauh, periksa kenderaan masing-masing. Hantar servis dahulu kalau boleh untuk elakkan kejadian tidak diingini," akhirinya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

tragedi Aidiladha, kereta terbakar, ujian Aidiladha, pintu auto-lock, malang tak berbau, kereta rentung

Summary: <b>MESKIPUN</b> sedih, Sham bersyukur kerana nyawanya dan isteri masih panjang.

Kereta Nissan Latio milik Sham musnah dijilat api dalam kejadian pada malam Selasa.


Rezeki pagi raya! Comel Permaisuri Agong berlari-lari anak nampak rakyat Malaysia di Makkah, bertuah dapat ‘selfie’ bersama

KERAMAHAN dan kemesraan Raja Permaisuri Agong, Tunku Azizah Aminah Maimunah Iskandariah sering kali diperkatakan rakyat.

Bertuah rakyat Malaysia apabila berpeluang bertemu dengan baginda yang berjiwa rakyat.

Bukan sekadar di tanah air, sikap sporting Tunku Azizah juga dapat dilihat di Tanah Suci yang mana ketika ini umat Islam dari seluruh dunia sedang menunaikan ibadah haji.

Menerusi satu video yang tular, Raja Permaisuri Agong yang dikawal ketat oleh anggota keselamatan Arab Saudi tetap sudi bertemu dengan rakyat Malaysia, dengan aksinya berlari-lari anak.

"Rezeki berjumpa di Masjidil Haram di pagi raya. Comel tengok Raja Permaisuri Agong berlari-lari apabila rakyat ajak selfie sampai polis Arab kat belakang tu pun berlari sekali.

"Bangga mempunyai Permaisuri Agong seperti baginda," tulisnya di TikTok.

Tunku Azizah (kiri) sempat mengucapkan 'Selamat Hari Raya'.

Lebih istimewa, Tunku Azizah turut mengucapkan Selamat Hari Raya dan mendoakan wanita berkenaan memperoleh haji mabrur.

ARTIKEL BERKAITAN: "Adoi panggil kakak lagi, ampun tuanku" - Agong, Permaisuri tak sempat singgah gerai, peniaga durian cuba nasib jumpa di airport selepas hafal skrip

ARTIKEL BERKAITAN: Panggil Permaisuri Agong 'Che Minah', 'adik' akui tindakan spontan - "Suami kata kalau saya teruja sangat, nampak macam adik-adik"

Arab Saudi menyambut Aidiladha pada Rabu, manakala umat Islam di Malaysia pula menyambutnya pada Khamis.

Berkongsi kegembiraan itu kepada mStar, wanita yang lebih dikenali sebagai Naimey itu mengakui berasa sangat teruja apabila terserempak dengan Tunku Azizah.

Hebatnya Permaisuri Agong ni. Di mana berada tetap santuni rakyat.

NETIZEN

Naimey yang berasal dari Kelantan berkata, ketika itu dia baru selesai melakukan tawaf dan saie pada pukul 3.30 pagi waktu tempatan (8.30 pagi waktu Malaysia).

"Sangat teruja waktu tengok tu. Mula-mula tak pasti betul ke tidak TPA tapi saya cepat-cepat keluarkan telefon bimbit yang mana niat asal cuma nak selfie dari jauh je.

"Dari jauh tu TPA lambai-lambai. Tapi bila TPA tengok saya keluarkan telefon bimbit untuk selfie dari jauh, baginda terus berlari menghampiri kami," katanya ketika dihubungi.

Keterujaan jelas tergambar di wajah Naimey.

Video pertemuan Naimey dengan Tunku Azizah di akaun TikTok @naimeyjalil meraih lebih sejuta tontonan.

Di ruangan komen, rata-rata netizen turut teruja dan terharu dengan peluang keemasan itu kerana dapat bersemuka dengan Tunku Azizah.

"Raja Permaisuri yang sangat merendah diri, mesra rakyat.

"Tak terkata, masyaAllah. Terlampau merendah diri sehingga berlari anak ke kita. Sebak tengok Tuanku Permaisuri. Semoga dipanjangkan usia dengan penuh keberkatan.

"Hebatnya Permaisuri Agong ni. Di mana berada tetap santuni rakyat. Semoga Allah merahmati Permaisuri Agong, Amin," demikian antara komen netizen.

Yang di-Pertuan Agong, Al-Sultan Abdullah Ri'ayatuddin Al-Mustafa Billah Shah dan Raja Permaisuri Agong, Tunku Azizah Aminah Maimunah Iskandariah berkenan berangkat melaksanakan tawaf dan saie haji di Masjidil Haram di Makkah, pada Rabu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

jumpa Tunku Azizah, Raja Permaisuri Agong, selfie Permaisuri Agong, jemaah haji, tunai haji, video tular, video TikTok

Summary: <b>RAMAI</b> terharu dengan sifat merendah diri Raja Permaisuri Agong, Tunku Azizah Aminah Maimunah Iskandariah.

Tunku Azizah (kiri) kelihatan berlari-lari anak sebelum berswafoto dengan rakyat di Makkah.


Sayu, lembu mengalir air mata bakal dikorbankan... Pujukan pemilik pun meruntun hati - "Itam jangan sedih-sedih"

lembu korban, Aidiladha, Hari Raya Haji, lembu menangis,

Summary: <b>IBADAH</b> korban antara amalan yang dianjurkan kepada umat Islam selain mengerjakan haji bagi yang berkemampuan.

Netizen meluahkan perasaan masing-masing di ruangan komen.

Itam mengalirkan air mata selepas dimaklumkan akan dikorbankan sempena Aidiladha.


“Syukur mak ayah aku kolot” - Tengok budak zaman sekarang, anak tak kisah dapat ibu bapa tak kaya, belajar tak tinggi

DALAM era moden yang serba canggih ketika ini, cabaran mendidik anak bukanlah calang-calang.

Ibu bapa perlu bijak menggunakan pendekatan yang sesuai seiring dengan peredaran zaman agar anak-anak tidak berasa terkongkong dan dalam masa yang sama mereka tidak 'hanyut'.

Pendek kata, anak-anak perlu diterapkan dengan pendidikan yang seimbang baik dari segi agama, moral, emosi, intelek dan pelbagai aspek lain dalam melahirkan insan yang berkualiti dan mempunyai jati diri.

Ada ibu bapa cenderung mendidik anak dengan tegas namun perlulah mengikut garis panduan yang dianjurkan agama Islam. -Gambar hiasan

Mungkin ada yang beranggapan ibu bapa perlu berfikiran lebih terbuka seiring dengan dunia moden, namun bagi individu ini, dia bersyukur kerana dibesarkan dalam suasana yang konservatif.

"Aku cukup bersyukur punya mak ayah yang kolot, tak berfikiran terbuka macam mak ayah sekarang.

"Nak keluar sentiasa minta izin walau duduk jauh. Sebelum Maghrib wajib balik. Dah jadi kebiasaan sebab dulu masa budak-budak pernah kena kurung dekat luar sejam dua, sebab main sampai tak ingat jalan balik ke rumah.

"Aku dan adik-beradik tak pernah mereka bagi keluar melepak di mall dan sebagainya. Habis SPM baru dibenarkan berjalan ke mall dengan kawan-kawan, itu pun kawan sejantina.

"Kawan-kawan aku, mak ayah aku kenal walaupun kawan dekat universiti... mereka akan paling-paling tahu nama kawan-kawan aku," demikian luahnya.

ARTIKEL BERKAITAN: Hancur hati bapa dapat tahu anak gadis ‘ditebuk’ suami orang! Senyap-senyap keluar malam - “Ikutkan hati nak tibai, tapi sabar”

ARTIKEL BERKAITAN: “Jangan jadi hamba gajet!” - Gadis dikecam gelar mak ayah ‘toksik’ kerana tak mampu hadiahkan anak iPhone

Tambah individu yang tidak mendedahkan identiti itu, meskipun ibu dan bapanya agak tegas dan tidak terlalu mesra, namun kasih sayang terhadap anak-anak tetap ditunjukkan melalui perbuatan.

Ujar individu tersebut, nasihat tidak pernah lekang di bibir ibu bapanya meskipun sudah berjauhan kerana bekerja dan melanjutkan pelajaran jauh dari kampung halaman.

Luahan perkongsian individu berkenaan.

Nasihat-nasihat itu ujarnya, secara tidak langsung menjadi benteng buatnya dan adik-beradik dalam menjalani kehidupan yang mencabar pada ketika ini.

"Bila tengok budak-budak sekarang siap buat TikTok, lepak kelab malam campur laki perempuan, serius aku bersyukur sangat mak ayah aku macam tu.

"Dan kesannya aku dengan adik beradik semua tak terpengaruh dengan benda negatif tu even duduk jauh. Bukan aku tak ada kawan yang jenis bebas tapi dia tak pernah ajak aku untuk ikut atau aku rasa teringin nak ikut dia.

"Mungkin sebab berkat doa mak ayah aku yang jaga aku daripada terpengaruh dengan benda-benda negatif.

Tak apa tak kaya, tak belajar tinggi... tapi ibu bapa kamu dah berjaya bentuk peribadi anak-anaknya.

NETIZEN

"Kalau diberi pilihan, aku tetap akan pilih mak ayah aku yang sekarang, dilahirkan dan dididik oleh mereka walaupun mereka tak belajar tinggi, tak kaya dan sebagainya. Terima kasih mak dan ayah," luahnya lagi.

Luahan tersebut dihantar menerusi Direct Message (DM) kepada akaun @ibjela dan kemudian dikongsikan di Twitter.

Sehingga kini perkongsian luahan itu menerima lebih daripada 318 ulang kicau.

Menjengah ruangan komen pula, rata-rata warga maya turut memuji ibu bapa individu berkenaan malah menyifatkan dirinya bertuah dibesarkan dalam suasana yang mementingkan agama dan moral.

Penggunaan gajet sewajarnya dihadkan sejak anak-anak masih kecil. -Gambar hiasan

"Tak semua orang bertuah punyai ibu bapa seperti kamu... Nasihat merekalah yang menjadikan kita pada hari ini.

"Tak apa tak kaya, tak belajar tinggi... tapi ibu bapa kamu dah berjaya bentuk peribadi anak-anaknya.

"Betul sangat... kadang ibu bapa dah tegas, tapi faktor luaran pula jadi sebab anak-anak tergelincir. Cabaran mendidik anak-anak sangat besar," demikian antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

ibu bapa kolot, didikan tegas, ibu bapa konservatif, pendidikan agama,

Summary: <b>INDIVIDU</b> ini bersyukur kerana dibesarkan dalam suasana yang konservatif.

Didikan agama penting untuk membina jati diri anak-anak lebih-lebih lagi dalam dunia serba mencabar ketika ini. -Gambar hiasan


Lans koperal santuni pakcik jual surat khabar dalam gelap, ramai puji budi bahasa.. Siap teka asal usul - “Abang polis orang Kelantan ke?”

JANGAN hanya kerana nila setitik, rosak susu sebelanga.

Baru-baru ini hangat diperkatakan di media sosial mengenai seorang inspektor polis yang bertindak biadab terhadap orang bawahannya.

Bagaikan menjernihkan semula imej pasukan Polis Diraja Malaysia (PDRM), kini tular satu video di TikTok memaparkan seorang anggota polis menyantuni lelaki lanjut usia menjual surat khabar di tepi jalan.

Pegawai polis ini bertemu dengan seorang penjual surat khabar.

Dalam video tersebut, anggota polis itu menyapa seorang pakcik berbangsa India yang terpacak berdiri di gerai surat khabarnya ketika hari baru sahaja hendak bermula.

"Nampak pakcik ni seorang diri dekat payung merah ni, jom kita buat sesi suai kenal," tulis anggota itu dalam video yang meraih lebih setengah juta tontonan.

Anggota polis itu kemudiannya membuka perbualan dengan pakcik tersebut yang sudah menjual surat khabar selama hampir 20 tahun bermula dari tahun 2003.

ARTIKEL BERKAITAN: Depan baik, belakang kutuk! Suami isteri terkejut polis datang cari, rupanya makcik sebelah punya angkara - “Saya orang tua tak takut mati”

ARTIKEL BERKAITAN: Komen negatif di TikTok jadi asbab perkenalan dengan Sifu Lentik! Abang sado kagum arwah tak sombong, boleh terima teguran

"Sekarang baru pukul 6:30 pagi, sejak pukul berapa ada dekat sini dan biasa balik pukul berapa? Memang gelap begini je ke kedai?

"Satu surat khabar jual berapa?" soal anggota itu kepada pakcik berkenaan yang berumur 63 tahun.

Menurut pakcik itu, keuntungan dari penjualan surat khabarnya tidak membolehkannya hidup mewah tetapi cukup untuk menampung makan minum hariannya.

Bagus abang polis ni, hormat semua orang.

WARGA MAYA

"Biasanya saya mula buka kedai pukul 5:20 pagi, saya akan tunggu sampai ke tengah hari macam tu untuk orang beli surat khabar. Kalau surat khabar habis cepat, saya boleh balik awal.

"Tak ada gelap sangat, gerai saya ada dekat bawah lampu jalan ni, dah okay dah, cukup terang.

"Saya jual satu naskhah surat khabar RM2, boleh dapat untung dalam 40 sen," ujar pakcik itu dengan lampu siren berwarna biru daripada kereta peronda menyimbahi wajahnya.

Tersentuh hati dengan nasib pakcik itu yang hanya sebatang kara meneruskan kehidupan, anggota polis yang dipercayai berpangkat lans koperal tersebut cuba untuk menyuntik semangat.

Pegawai polis ini cuba memberikan sokongan moral kepada penjual surat khabar itu.

"Tak apa uncle, rezeki tidak akan salah alamat. Berniagalah di mana pun, tempat gelap sekalipun, kalau ada rezeki... mesti ada punya.

"Saya dengan uncle sama je, kita sama-sama cari rezeki untuk keluarga. Anak dan isteri ada sini ke?" tanya anggota itu cuba mengenali pakcik tersebut dengan lebih dekat.

Membuka lembaran sedih kisah hidupnya, pakcik itu mengatakan dia sudah kehilangan isterinya selama hampir 11 tahun.

"Isteri sudah meninggal tahun 2012. Dulu ada isteri, dia rajin tolong saya. Saya berniaga dekat gerai sini, isteri akan pergi hantar surat khabar rumah ke rumah.

Penjual surat khabar ini mengimbau kenangan bersama mendiang isterinya.

"Ada satu hari tu, waktu pagi-pagi dia keluar nak hantar surat khabar, ada kereta langgar dia. Selain surat khabar, isteri dulu ada buat lori sewa juga, dia banyak tolong saya, sekarang saya seorang je.

"Isteri saya sangat rajin, saya tak akan jumpa isteri yang macam dia lagi," kata pakcik itu mengimbas masa lalu dengan hati yang sering merindui.

Menurut anggota polis itu, pertemuannya dengan pakcik tersebut memberikan pengajaran yang tidak ternilai untuknya.

"Terima kasih ya Allah kerana ketemukan saya dengan pakcik ni. Walaupun kita berlainan agama, tapi kita tetap manusia biasa yang tidak dapat lari daripada ujian-Nya.

"Tergerak hati saya tadi kenapa pakcik ni seorang je, sebab itu patah balik nak pergi tengok, rupanya uncle jual surat khabar," kata pegawai polis tu.

Sebahagian komen warga maya.

Sebelum meninggalkan pakcik itu untuk meneruskan urusannya, anggota itu sempat menghulurkan sesuatu sebagai sumbangan ikhlas daripadanya.

"Saya ada hajat, saya bukan kata nak bagi sedekah, tapi saya nak bagi hadiah dekat uncle. Ambil ini, saya bagi ikhlas untuk uncle. Nilai tidak seberapa tetapi ikhlas kerana Allah.

"Nanti hari lain kita jumpa lagi, sedih pula rasa nak tinggalkan uncle ni," kata pegawai polis itu menutup bicara.

Menjengah ke ruangan komen, rata-rata warga maya memuji anggota polis itu yang sangat berbudi dalam perbicaraannya.

"Abang polis ni orang Kelantan ke, boleh dengar dari loghat dia ada bunyi Kelantan lagi.

"Bagus abang polis ni, hormat semua orang. Mesti uncle ni seronok dapat bercerita," kata warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

pegawai polis baik hati, penjual surat khabar, kisah masyarakat, polis santuni masyarakat

Summary: <b>PEGAWAI</b> polis ini mendapat pengajaran berharga dari seorang penjual surat khabar.

Pegawai polis ini mendapat pengajaran berharga daripada seorang penjual surat khabar.


Pelajar kantoi salin esei ‘AI’ bulat-bulat, tulisan ‘by Probot’ pun lupa buang! Netizen bimbang sikap Gen Z - “Menipu pun tak pandai”

BUKAN sahaja menyalahgunakan aplikasi perisian kecerdasan buatan (AI) untuk menyiapkan tugasan, seorang pelajar juga dilihat begitu sambil lewa dalam urusannya apabila meniru bulat-bulat cadangan esei yang diberikan.

Pendedahan tersebut dibuat seorang pelayar Twitter @AjarMalaysia yang mengaku pelik apabila membaca petikan esei berkenaan.

"Pelik juga apabila fikir balik. Memang langsung tak baca sebelum hantar... alahai," ciapnya ringkas sambil berkongsi foto karangan berkenaan.

Tambah individu itu, tindakan pelajar terbabit amat menyedihkan meskipun pada awalnya ia dilihat kelakar.

Ciapan yang dibuatnya mendedahkan sikap seorang pelajar.

"Mungkin sekali tengok kita rasa kelakar, tetapi dua kali tengok rasa sedih. Ini adalah isu integriti.

"Kalau ketika belajar pun integriti dipandang enteng, bayangkan apa akan terjadi apabila masuk dunia pekerjaan," ujarnya.

Menyusuri karangan tersebut, petikan ayat di perenggan pertama sudah jelas menunjukkan bahawa tugasan yang diberikan itu dilakukan oleh AI.

Mana tidaknya, 'penulis' tugasan itu bukan sahaja mengaku tidak mempunyai pengalaman mahupun refleksi yang boleh dikongsikan malah menjadikan matematik sebagai contoh.

"Sebagai model bahasa AI, saya tidak mempunyai pengalaman atau refleksi peribadi. Walau bagaimanapun, saya boleh memberikan beberapa refleksi umum tentang Matematik," demikian intro yang terdapat pada karangan berkenaan.

ARTIKEL BERKAITAN: Tiba-tiba ‘leak’ gambar bogel! Rupanya ada pihak buat bisnes, curi foto di media sosial sunting guna AI - “Orang boleh beli, ramai gila seks”

ARTIKEL BERKAITAN: Majikan tak bayar elaun, pelajar praktikal ‘mengemis’ rakan sendiri... Tiada duit bayar sewa rumah, hanya mampu makan roti canai

Paling tidak dijangka apabila pengakhiran esei tersebut terdapat tandangan 'by Probot' sekali gus membuktikan pelajar terbabit tidak melakukan semakan sebelum menghantar tugasan berkenaan.

Menjengah ke ruangan komen, rata-rata warga maya beranggapan pelajar terbabit tidak memahami bahasa Inggeris dengan baik.

Sesetengah pelayar meluahkan rasa sedih dengan generasi masa kini yang melakukan kerja secara semberono dan tidak bersungguh-sungguh.

"Rasanya dia tak faham English sangat ni. Pernah sekali tu, pelajar hantar tugasan... hampir satu kelas salin daripada sumber yang sama, semua salah ayat yang sama.

Dah nampak bibit-bibit tekanan para majikan untuk gajikan bakal pekerja mereka akan datang.

WARGA MAYA

"Bukti pelajar tak faham English dan hanya salin... sebab itu tak nampak benda yang obvious pada perenggan pertama.

"Literally copy and paste sebiji tanpa ubah. Sedih tengok generasi sekarang. Menipu pun tak pandai.

"Perkara macam ini buat saya terfikir macam mana pendidikan sekarang nak maju seiring teknologi," luah beberapa warga maya.

Tidak kurang juga yang menyuarakan supaya pelajar tidak dihalang menggunakan teknologi AI bagi menyiapkan tugasan yang diberikan.

Antara reaksi warga maya di ruangan komentar.

"Saya rasa kita tidak perlu halang pelajar daripada guna generative AI untuk buat tugasan tetapi mereka kena tahu guna dan faham kandungan apa yang mereka belajar.

"Kau nak guna Chat GPT boleh, tak ada masalah... tetapi jadikan sebagai panduan bukan salin sepenuhnya.

"Nak guna Chat GPT boleh saja tapi bukan salin bulat-bulat.

"Chat GPT ni sangat bagus untuk yang lemah buat ayat... tapi kena betul dan tepat. Idea tu mesti daripada manusia itu sendiri," ujar beberapa pelayar lagi.

Pun begitu ada juga yang menjadikannya sebagai modal untuk mengecam pelajar yang meminta elaun semasa menjalani latihan industri dan menyifatkan para majikan bakal menghadapi tekanan suatu hari nanti.

"Dah nampak bibit-bibit tekanan para majikan untuk gajikan bakal pekerja mereka akan datang.

"Pelajar ini akan demand untuk bayaran latihan industri," kata beberapa netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Chat GPT, pelajar plagiat tugasan, pelajar kantoi menipu, perisian AI, chat GPT

Summary: <b>KECANGGIHAN</b> teknologi masa kini disalahgunakan sesetengah pihak.

AI memberi manfaat kepada masyarakat namun sering disalahgunakan sesetengah pihak.


Cinta ditolak kerana terlalu pendek, lelaki belanja RM400,000 jalani pembedahan tambah ketinggian

PASTINYA patah hati apabila cinta ditolak kerana keadaan fizikal tubuh badan.

Begitulah kisahnya untuk lelaki ini, Dynzell Sigers, yang perasaannya terhadap seorang wanita dipandang sebelah mata hanya kerana ketinggiannya yang pendek.

Sigers yang berumur 27 tahun merupakan seorang veteran tentera laut dari Georgia, Amerika Syarikat.

Susulan dari kisah tragis itu, Sigers nekad membelanjakan 81,000 dolar Amerika Syarikat (RM379,809) untuk menjalani pembedahan mengubah bentuk tubuhnya.

Prosedur itu membantunya meningkatkan ketinggiannya daripada 165 sentimeter (sm) kepada 183 sm.

"Sepanjang hidup, saya bergelut dengan keadaan diri yang bertubuh kecil. Saya mencuba pelbagai cara untuk mengubahnya tetapi tidak berhasil.

"Dengan ketinggian badan yang lebih tinggi, ia memberi saya peluang untuk mengubah hidup saya, kini saya dapat melihat kehidupan dari sudut yang berbeza," kata Sigers.

Sigers menceritakan dia sering ditolak oleh individu yang disukainya kerana terlalu pendek.

"Ia menghantui saya dan saya akan sentiasa memikirkan tentang ketinggian saya sebelum mendekati wanita, ini menyebabkan saya terlepas banyak peluang," kata Sigers.

Selama bertahun-tahun, Sigers meneliti cara menambah ketinggian tetapi tidak berhasil sehingga dia terjumpa prosedur yang bakal mengubah hidupnya.

Menurut Sigers, pembedahan memanjangkan anggota badan itu dibuat dibuat di sebuah hospital dengan teknologi yang futuristik. - New York Post

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

tambah ketinggian, keadaan fizikal tubuh badan, cinta ditolak wanita

Summary: <b>LELAKI</b> ini menambah ketinggian melalui pembedahan berteknologi tinggi.

Lelaki ini menambah ketinggian melalui pembedahan berteknologi tinggi.


Mengadu sakit perut malam pertama, pengantin perempuan lahirkan anak sehari selepas nikah

SEORANG pengantin lelaki terkejut apabila isterinya melahirkan bayi perempuan, hanya sehari selepas mereka berkahwin.

Insiden berlaku apabila wanita dari Telangana, Secunderabad di India mengadu sakit perut pada malam pertama perkahwinan di rumah suami di sebuah kampung di Greater Noida, Uttar Pradesh.

Wanita itu dikejarkan ke hospital berhampiran, manakala suami dan mentuanya dalam terkejut dan tidak percaya dengan kejadian yang berlaku.

Memetik laporan India Today, doktor mendedahkan pengantin perempuan yang baru berkahwin itu hamil tujuh bulan dan dia kemudian melahirkan seorang bayi perempuan keesokan hari.

Pihak pengantin lelaki mendakwa keluarga pengantin perempuan mengetahui tentang kehamilan wanita itu tetapi tidak memberitahu mereka mengenai perkara tersebut.

ARTIKEL BERKAITAN: Terlampau ikut kata sahabat, pengantin wanita ditinggal pada hari pernikahan

ARTIKEL BERKAITAN: Hanya sempat bergelar isteri 10 minit, pengantin lelaki meninggal dunia di majlis kahwin

Dilaporkan, mereka hanya dimaklumkan bahawa wanita berkenaan hanya menjalani pembedahan untuk membuang batu karang, yang menyebabkan perutnya kelihatan buncit dan bengkak.

Selepas pendedahan kehamilan, suami serta keluarga mentua enggan menerima wanita itu atau bayinya dan memaklumkan kejadian tersebut kepada keluarga pengantin perempuan.

Kedua-dua keluarga akhirnya mencapai persetujuan dan tiada tindakan polis dibuat.

Dilaporkan, keluarga pengantin perempuan kemudian membawa wanita itu pulang ke kampung. - India.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

pengantin perempuan, pengantin lelaki, nikah, malam pertama, bersalin, lahirkan anak, kisah suami isteri

Summary: <b>KEHAMILAN</b> pengantin perempuan ternyata mengejutkan suami dan keluarga mentuanya.

Pengantin perempuan mengadu sakit perut pada malam perkahwinan. -Gambar hiasan / Freepik


Satu-satunya penumpang dalam pesawat... Pemuda ini nikmati hidangan kelas pertama, siap ada grup ‘chat’ dengan kru kabin

SEORANG pemuda yang mendapati dirinya merupakan satu-satunya penumpang dalam satu penerbangan, mendedahkan dia kini berada dalam grup sembang bersama kru kabin pesawat berkenaan.

Penumpang itu menaiki penerbangan American Airlines dari Oklahama selepas ditangguh selama 18 jam.

Berkongsi kisahnya itu di akaun TikTok, Phil Stringer meraih jutaan tontonan selepas ia menjadi tular.

Pada asalnya, Phil sepatutnya menaiki penerbangannya pada pukul 6.20 pagi waktu tempatan ke Charlotte, Carolina Utara, Ahad lalu.

Bagaimanapun, selepas beberapa kali kelewatan, dia menjadi satu-satunya penumpang yang menunggu cukup lama untuk menaiki penerbangan tersebut.

ARTIKEL BERKAITAN: Mahu privasi seperti kelas perniagaan, penumpang wanita balut tiga tempat duduk dengan plastik

ARTIKEL BERKAITAN: Penumpang teruja lihat pelancaran roket angkasa sewaktu berada dalam pesawat

Sebaik memasuki pesawat, Phil menyedari dia baru sahaja dinaik taraf kepada penerbangan peribadi kerana dia merupakan satu-satunya orang di dalam pesawat selain anak kapal.

Selain itu, Phil juga menikmati hidangan Kelas Pertama dalam penerbangan.

Bercakap kepada New York Post: "Saya percaya sikap anda menentukan destinasi anda.

"Ya, ia adalah hari yang membosankan. Tiada siapa yang mahu tinggal di lapangan terbang selama 18 jam, tetapi jika anda mempunyai pemikiran yang positif, anda boleh mengubah sesuatu menjadi sangat menyeronokkan."

Nampaknya Phil kini disenangi kru sehingga mereka memasukkannya di dalam grup sembang kumpulan itu selepas penerbangan.

"Kami bertukar nombor telefon, jadi saya berkawan dengan semua kru sekarang. Kami berada dalam grup mesej yang sama," katanya kepada People.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

penumpang, penerbangan, pesawat, kru kabin, kelas pertama, video tular, video TikTok

Summary: <b>PEMUDA</b> ini merupakan satu-satunya penumpang dalam pesawat selepas penerbangan ditunda selama 18 jam.

Phil (duduk, dua, kanan) bersama kru kabin. -Gambar Phil Stringer


Hanya sempat bergelar isteri 10 minit, pengantin lelaki meninggal dunia di majlis kahwin

HANYA maut yang memisahkan mereka.

Begitulah yang dialami pengantin perempuan, Johnnie Mae Davis yang hanya bergelar isteri selama 10 minit selepas pengantin lelaki, Toraze Davis meninggal dunia secara tiba-tiba akibat darah beku.

Kejadian yang menyayat hati itu berlaku pada 19 Jun lalu.

"Toraze tidak dapat diselamatkan," kata tetamu di majlis perkahwinan, Jewel Roberson kepada sekutu CBS, KCCI News di Des Moines, Iowa di Amerika Syarikat.

Pasangan dari Omaha, Nebraska itu dilaporkan memilih untuk berkahwin pada tarikh tersebut sempena cuti dan hari jadi nenek Johnnie Mae.

Menurut rakan-rakan, pasangan itu tidak sabar-sabar untuk meraikan hari istimewa mereka selepas melalui dua kehilangan baru-baru ini, termasuk kematian bapa Johnnie Mae. - New York Post

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

isteri 10 minit, pengantin perempuan, pengantin lelaki, suami meninggal, kisah suami isteri, majlis kahwin

Summary: <b>PENGANTIN</b> lelaki meninggal dunia secara tiba-tiba akibat darah beku.

{\"image_path\":\"uploads\\/images\\/2023\\/06\\/29\\/2151623.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":831,\\\"image_original_height\\\":553,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Johnnie Mae Davis (kiri) dan Toraze Davis berkahwin pada 19 Jun. -Gambar GoFundMe\",\"image_count\":1}


Jemaah wanita bikin kecoh di Makkah, ‘content’ joget ganggu laluan orang ramai

KECOH di media sosial mengenai aksi seorang jemah wanita yang didakwa berjoget di Makkah.

Wanita yang dipercayai merupakan jemaah dari Indonesia itu dikatakan membuat content sehingga mengganggu jemaah lain.

Tindakannya itu mendapat kecaman orang ramai.

Menerusi video yang dimuat naik di TikTok, kelihatan seorang wanita muda berpampilan jubah dan tudung hitam.

Wanita itu meletakkan kamera di tepi jalan sebelum membuat rakaman.

Dia kemudian berjoget di tengah laluan orang ramai sehingga mengganggu mereka yang lain.

Dalam rakaman tersebut, berapa orang awam dilihat sempat mengelak daripada wanita itu.

Namun, seorang wanita yang berjalan menggunakan payung tidak mempedulikannya yang sedang menari sehingga berlaku pelanggaran.

Setakat ini, belum ada kenyataan daripada pihak yang berkaitan. - Tribun Jatim

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

jemaah joget, tiktoker joget, tiktoker, jemaah haji, video tular, video TikTok

Summary: <b>TINDAKAN</b> wanita itu menyebabkan berlaku pelanggaran dengan orang awam lain.

Tangkap layar seorang jemaah didakwa membuat 'content' joget di Makkah.


Bangkai Titan dibawa naik... 'Kemungkinan mayat' ditemukan, penganalisis lakukan ujian untuk kenal pasti punca tragedi

'KEMUNGKINAN mayat manusia' telah ditemui dalam serpihan kapal tenggelam Titan, ujar Pengawal Pantai AS pada Rabu.

Beberapa bahagian kapal yang boleh dikenal pasti telah diangkat ke darat pada awal petang, termasuk muncung kapal selam dan panel besar yang kelihatan dari hujung ekornya.

Di tengah-tengah serpihan yang ditemui itu, pegawai Pengawal Pantai berkata, mereka menemui apa yang dipercayai sebagai mayat manusia.

Ia kini akan diangkut di atas kapal ke pelabuhan di Amerika Syarikat di mana mereka akan melakukan ujian dan analisis.

Penemuan itu mengejutkan pakar yang mengesyaki Titan musnah sepenuhnya apabila ia mengalami 'letupan' semasa perjalanan ke serpihan Titanic, membunuh kesemua lima penumpang di dalamnya.

ARTIKEL BERKAITAN: Kapal selam Titan meletup berhampiran bangkai Titanic, semua 5 penumpang disahkan terkorban

Terdahulu pada Rabu, seorang koroner memberitahu DailyMail.com bahawa dia percaya mayat mereka yang berada di dalam kapal termasuk jutawan British Hamish Harding, penjelajah Perancis Paul-Henri Nargeolet, Ketua Pegawai Eksekutif OceanGate, Stockton Rush dan bapa seta anak Shahzada dan Suleman Dawood mungkin tidak dapat dipulihkan.

Pun begitu, menurut pegawai terlibat, mayat 'diasingkan' dengan berhati-hati daripada serpihan yang ditemui awal hari itu.

"Saya berterima kasih atas sokongan antarabangsa dan agensi yang diselaraskan untuk memulihkan dan mengekalkan bukti penting ini pada jarak dan kedalaman luar pesisir yang melampau," kata Kapten Lembaga Penyiasatan Marin Jason Neubauer dalam satu kenyataan.

Jelasnya, bukti itu akan memberikan penyiasat dari beberapa bidang kuasa antarabangsa dengan pandangan kritikal tentang punca tragedi.

Tetapi Neubauer menyatakan terdapat 'banyak kerja' yang masih perlu dilakukan untuk memahami apa yang terjadi kepada kapal selam Titan dan pada masa sama membantu memastikan tragedi serupa tidak berlaku lagi.

MBI akan meneruskan pengumpulan bukti dan temu bual saksi untuk memaklumkan pendengaran awam tentang kejadian itu.

"Mereka telah bekerja sepanjang masa sekarang selama 10 hari, melalui cabaran fizikal dan mental dalam operasi ini," kata syarikat itu dalam satu kenyataan. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

bangkai Titanic, kapal Titanic, kapal selam hilang, jutawan hilang, Hamish Harding, operasi SAR, laut Atlantik Artikel

Summary: <b>SYARIKAT</b> kapal selam Titan mahu siasatan dilakukan supaya dapat mengenal pasti masalah dan mengelak kejadian seumpama berlaku.

Serpihan kapal selam Titan yang dibawa naik.


Tragedi cirit birit! Jari tangan, kaki wanita bertukar hitam... Terpaksa dipotong kerana paras oksigen rendah

SEORANG wanita yang pergi ke hospital kerana cirit-birit teruk terkejut apabila komplikasi yang dialaminya menyebabkan jari tangan dan kakinya dipotong.

Dia yang baru berusia 30 tahun dari Chon Buri, Thailand dikejarkan ke pusat perubatan untuk rawatan kecemasan pada 12 April selepas didapati mengalami tekanan darah rendah yang kritikal.

Suaminya, Chai berkata, doktor memaklumkan isterinya mengalami kegagalan buah pinggang dan memerlukan dialisis.

Dia mendakwa dia diberi borang kebenaran untuk ultrasound dupleks karotid walaupun isterinya kelihatan tidak pasti tentang pembedahan itu, Chai memberi kebenaran kepada kakitangan perubatan.

Tetapi Chai, 42, terkejut apabila mengetahui isterinya diberi pembedahan usus buntu dan perlu berada di hospital sehingga 20 April berikutan prosedur itu.

Namun pada masa, isterinya tidak diperiksa oleh mana-mana doktor kerana cuti Songkran.

Lama kelamaan, Chai mendapati keadaan isterinya mula merosot sehingga jari tangan dan kaki menjadi hitam selain tidak bertindak balas semasa perbualan.

Pemeriksaan yang dilakukan pasukan perubatan kemudiannya mendapati itu mengalami sepsis iaitu jangkitan darah serius yang boleh menyebabkan paras oksigen menjunam.

Dalam usaha untuk menyelamatkan nyawanya, doktor memotong semua jari kanannya, beberapa jari dari tangan kirinya dan kesemua jari kakinya.

Wanita itu akhirnya telah keluar dari hospital pada 26 April. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

sepsis, jari dipotong, wanita cirit birit,

Summary: <b>SUAMINYA</b> turut mendakwa dia dibiarkan semasa berada di wad kerana cuti Songkran


Murid bakar sekolah... Stres asyik dibuli rakan, markah corot

BERANG kerana asyik menjadi mangsa buli rakan dan guru, seorang murid berusia 14 tahun nekad membakar sekolahnya sendiri.

Mana tidaknya aduan buli yang dilaporkan kepada guru tidak diterima dengan baik.

Menurut pihak berkuasa, murid terbabit turut meluahkan rasa kesal kerana hasil kerjanya tidak dihargai guru.

"Guru menganggap biasa sedangkan dia merasakan tugasan yang dihantar itu perlu mendapat markah tinggi," katanya.

Tindakannya membakar sekolah menyebabkan kerugian berjumlah RM46,737 (150 juta rupiah).

Jika disabitkan kesalahan dia boleh dihukum penjara 12 tahun. - Kumparan

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Summary: <b>SUSPEK</b> berusia 14 tahun merasakan hasil kerjanya perlu mendapat markah paling tinggi.

Suspek akan dikenakan hukuman penjara 12  tahun.


Lelaki tikam mentua selepas isteri hampir diperkosa

SEORANG lelaki berusia 26 tahun akhirnya ditangkap selepas menikam mentuanya di Daerah Musi Rawas, Indonesia.

Difahamkan, tindakannya itu kerana isterinya hampir diperkosa ayah tirinya sendiri yang kononnya ingin menumpang di rumah mereka.

Ketika kejadian, suspek yang sedang berburu menerima panggilan telefon daripada isterinya yang meminta dia segera pulang.

"Isterinya minta segera pulang kerana takut diperkosa mangsa. Setibanya di rumah, dia terus mengambil pisau di dapur dan mengejar mentuanya itu.

"Tindakan mentuanya yang melawan menyebabkan dia menikam sebanyak tiga kali," ujar pihak berkuasa.

Pun begitu, suspek kemudiannya menyerahkan diri selepas dua hari bersembunyi. - Kumparan

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Summary: <b>SUSPEK</b> serah diri selepas dua hari bersembunyi.


Gara-gara tunggang basikal ke sekolah, guru lelaki diherdik ibu muridnya... - "Anak saya naik BMW sejak lahir"

HANYA kerana berbasikal ke sekolah, seorang guru lelaki diherdik oleh ibu kepada muridnya.

Tangkap layar perbualan mereka kemudiannya menjadi tular di media sosial sehingga mengundang pelbagai reaksi warga maya dengan sebahagian besarnya mengecam ibu murid terbabit yang bersikap materialistik, sombong dan biadap.

Mana tidaknya, ibu yang berasal dari China meluahkan rasa bimbang jika anaknya merasakan 'belajar tidak berguna' berikutan situasi guru yang dilihat terlalu miskin.

Insiden tersebut berlaku semasa Wang sedang menunggang basikalnya ke tempat kerja apabila dia terserempak dengan seorang budak lelaki dari sekolah.

Mereka berbalas salam sopan dan meneruskan perjalanan.

Bagaimanapun, apabila Wang tiba di pejabatnya dan memeriksa kumpulan WeChat untuk guru dan ibu bapa, terdapat mesej ganjil daripada ibu muridnya itu.

“Cikgu Wang, jangan naik basikal lagi. Lebih baik kamu beli kereta,” tulis ibu kepada budak lelaki itu, yang digelar Rongrong, dalam kumpulan sembang, yang mempunyai 58 ahli termasuk ibu bapa dan guru.

Wang kemudian membalas 'terima kasih ibu Rongrong atas keprihatinan anda tetapi ia satu pengalaman yang menyeronokkan untuk menunggang basikal tambahan pula rumah tidak jauh dari sekolah'.

Mereka kemudiannya saling berbalas mesej apabila ibu Rongrong terus mengherdiknya.

Malah dia mendedahkan bahawa anaknya, telah menaiki kereta jenis BMW sejak lahir selain dikelilingi individu yang mempunyai kereta mewah.

“Setiap hari saya suruh dia belajar bersungguh-sungguh. Dan dia mendapati anda menunggang basikal ke tempat kerja, apa yang dia fikirkan? Dia pasti akan fikir guru tidak boleh buat duit dan belajar tidak berguna,” tulis ibu Rongrong yang bimbang keadaan guru Wang mempengaruhi pendidikan anaknya. - SCMP.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

guru sekolah, guru miskin, murid kaya, pelajar mewah,

Summary: <b>IBU</b> murid tersebut menyatakan bimbang jika anaknya enggan belajar kerana keadaan guru yang miskin.

Guru dihina kerana berbasikal ke sekolah.


Ibu-ibu je faham, susah hati tengok badan anak berbintat... Cuba guna serai wangi, boleh cegah gigitan nyamuk

GIGITAN nyamuk merupakan satu hal yang cukup dibimbangi orang ramai.

Apatah lagi dalam keadaan sekarang, di mana 48,712 kes demam denggi dilaporkan pada minggu epidemiologi ke-22, peningkatan sebanyak 158 peratus berbanding tempoh sama tahun lalu iaitu dari Januari hingga 3 Jun.

Bagi ibu bapa yang mempunyai anak kecil, perkara ini pasti lebih membimbangkan walaupun pelbagai usaha dilakukan untuk menghalau nyamuk daripada meninggalkan kesan berbintat-bintat akibat gigitan pada tubuh si kecil.

Sebenarnya terdapat cara semula jadi menghalau nyamuk di rumah iaitu dengan menanam tumbuhan seperti serai wangi.

Serai adalah tanaman penghalau nyamuk yang sangat efektif, maka tidak hairan jika ia banyak digunakan untuk menghasilkan produk komersial seperti sabun, lilin dan pewangi.

Menyedari keperluan ini, MamyPoko Antimos Pants memperkenalkan solusi yang pertama seumpamanya bersempena Hari Denggi Asean.

Serai adalah tanaman penghalau nyamuk yang sangat efektif.

Selepas ini para ibu akan berasa lebih tenang kerana si manja mereka terlindung daripada gigitan nyamuk yang menjengkelkan, pada bila-bila masa dan di mana sahaja.

Menggunakan Teknologi Berpaten Jepun, lampin pakai buang dengan ekstrak serai wangi semula jadi ini berkesan menghalau nyamuk sehingga 8 jam.

Bukan itu sahaja, teknologi Big Dry Zone+ yang inovatif pula mengawal daya serapan dan kekeringan sehingga 10 jam.

Hasil gandingan ciri yang unik ini dengan pelbagai ciri lain, membolehkan bayi menikmati keselesaan optimum selain dapat bermain dan tidur tanpa gangguan, bebas daripada gigitan nyamuk.

Seiring dengan pelancaran baharu ini, MamyPoko turut memperkenalkan laman web yang dikhususkan untuk memerangi denggi, www.mamypokoagainstdengue.com.

Platform ini memperkasakan para ibu dengan memberikan maklumat dan sumber penting tentang pencegahan denggi.

MamyPoko memperkenalkan lampin pakai buang yang digabungkan dengan serai wangi semula jadi.

Ia memaparkan makluman terkini iDengue supaya ibu bapa boleh menyemak sama ada rumah mereka tersenarai dalam kawasan hotspot denggi.

Selain itu, laman web ini turut berkongsi kisah sebenar berkaitan denggi dan butiran tentang MamyPoko Antimos Pants baharu.

Cubalah MamyPoko Antimos Pants baharu ini, yang kini boleh didapati di pasar raya besar, pasar raya, kedai serbaneka dan platform e-dagang utama.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

serai wangi, gigitan nyamuk, lampin pakai buang, MamyPoko ANTIMOS Pants

Summary: <b>SERAI</b> wangi merupakan tanaman yang sesuai untuk cegah gigitan nyamuk.

Serai merupakan tanaman yang sesuai untuk elak daripada digigit nyamuk.


Malunya mata naik ketumbit! Rupanya boleh buat cuba rawat sendiri guna sudu atau putik kapas

"HA! Mesti mengintai orang mandi kan?"

Apabila ditumbuhi ketumbit pada kelopak mata, inilah ungkapan pertama yang akan keluar dari mulut orang sekeliling yang melihatnya.

Pastinya gurau senda itu membuatkan kita berasa malu untuk berdepan dengan orang ramai walaupun ia hanyalah mitos.

Sebenarnya, kelopak mata mempunyai kelenjar-kelenjar yang menghasilkan minyak bagi membantu melembabkan permukaan hadapan bola mata.

Menurut portal myhealth, ketumbit (hordeolum luaran) yang sinonim dengan mata pula adalah bisul kecil hasil jangkitan kuman staphylococcus ke atas akar (folikal) bulu mata.

Ketumbit berlaku kerana jangkitan kuman staphylococcus.

Pengumpulan minyak akibat saluran kelenjar tersumbat pula mengakibatkan chalazion (hordeolum dalaman).

Walaupun ketumbit akan hilang tanpa diberikan rawatan dalam masa beberapa hari, tetapi keadaan ini menyebabkan kesakitan dan bengkak sehingga menjadikan individu berasa tidak selesa.

Sebelum ini Medical Mythbusters Malaysia pernah mengeluarkan dua langkah mudah untuk merawat sendiri masalah ketumbit di rumah.

1. Syampu dan putik kapas

Masukkan beberapa titis syampu bayi (tidak memedihkan mata) ke dalam air suam.

Celup putik kapas ke dalam cairan itu lalu bersihkan bahagian kelopak di kawasan bulu mata.

Kaedah ini dinamakan lid hygiene.

Antara bahan boleh digunakan untuk mencuci kelopak mata.

2. Air suam dan sudu besi

Setelah dibersihkan bahagian ketumbit, ambil air suam bersih dan letak dalam bekas.

Celup sudu besi ke dalam bekas sehingga suam.

Tuamkan sudu yang telah suam itu pada kelopak mata.

Titiskan antibiotik ke dalam mata yang ada ketumbit.

Setelah selesai melakukan kaedah ini, masukkan ubat antibiotik ke dalam mata.

Pastikan antibiotik digunakan berdasarkan saranan doktor dan bukannya dibeli sendiri di kedai.

Pegang bahagian bawah mata setelah diletakkan ubat selama 30 saat supaya ubat dapat meresap masuk.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

mata ketumbit, sakit mata, ketulan di mata, jerawat mata, sudu besi, air suam, tuam mata

Summary: <b>TERDAPAT</b> kaedah mudah boleh dilakukan untuk merawat masalah ketumbit di rumah.

Ada dua kaedah boleh dilakukan untuk merawat masalah ketumbit pada mata.


3 hidangan yang patut dijauhi penghidap gout, banyakkan ambil 7 makanan sumber alam ini

GOUT menjadi antara penyakit yang paling ditakuti terutama bagi mereka yang sudah lanjut usia.

Penyakit ini disebabkan asid urik berlebihan di dalam badan.

Sebagaimana dinyatakan dalam portal doctoroncall, gout akan menyerang bahagian sendi-sendi badan.

Kebiasaannya makanan laut menjadi antara makanan yang paling dielak oleh pesakit gout.

Makanan laut menjadi antara makanan yang dielak oleh pesakit gout. -Gambar hiasan

Menurut Dr Suri Roowi menerusi laman Facebooknya, selain makanan laut, terdapat beberapa jenis makanan lain yang anda perlu elak dan kurangkan.

Jelas Dr Suri, kajian ke atas 270 jenis makanan menunjukkan organ dalaman seperti hati ayam (12 mg/100g), bilis (1108 mg/100g) dan supplement spirulina (269 mg/100g) adalah antara yang tinggi kandungan yang dipanggil purine.

Bagi penghidap penyakit ini, purine boleh menyebabkan gout jika diambil berlebihan.

Daging merah tinggi dengan kandungan purine.

Katanya lagi, purine juga banyak dalam organ dalaman lain seperti daging merah berbanding daging putih.

Sebab itulah sebaiknya daging merah dibasuh bersih sebelum dimasak untuk kurangkan kandungan purine.

Kurangkan pengambilan sup daging kerana purine juga banyak terdapat dalam kuah.

Selain itu, kurangkan pengambilan sayur asparagus, bayam dan kobis bunga.

Penyakit gout biasa dialami oleh orang yang lebih berumur.

Elakkan daripada mengambil madu tiruan dan produk makanan atau minuman yang menggunakan high fructose corn syrup (HFCS).

Kajian melibatkan lebih 50,000 orang di Singapura juga mendapati bahawa mereka yang mengambil soya lebih rendah risiko menghidap gout.

Terdapat sumber alam yang dikongsikan oleh Dr Suri yang bagus untuk mengurangkan masalah gout, seperti:

1. Peria

2. Bunga krisantemum

3. Kulit kayu manis

4. Cekur

5. Mengkudu hutan

6. Daun betik

7. Empulur (bahagian tengah) nanas

Kurangkan pengambilan sup daging kerana purine juga banyak terdapat dalam kuah.

Senarai makanan ini patut dijadikan panduan agar boleh mengawal terjadinya penyakit gout.

Memandangkan kita bakal menyambut Hari Raya Korban tidak lama lagi, pengambilan daging perlulah dalam kuantiti sederhana.

Semoga perkongsiannya ini bermanfaat!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

punca gout, spirulina bahaya, purine organ haiwan, makanan gout, daging raya korban

Summary: <b>GOUT</b> sejenis penyakit yang disebabkan oleh asid urik berlebihan di dalam badan.

Daging merah antara makanan yang tinggi dengan purine.